
UIT DIE PEN VAN 'N 
REDAKTEUR 


Die naam Joh. Dreyer is onlosmaaklik verbind 
aan Die Hervormer. As lesers elke maand die naam 
op verskeie plekke in die blad lees, dink hulle dan 
ook daaraan wat dit beteken om elke maand daar- 
die boodskap te skrywe. Vir byna 32 jaar is ds. 
Dreyer reeds redakteur van Die Hervormer. Om 
elke maand 'n inleidingsartikel te skrywe, van die 
gehalte wat ons van hom gewoond is, is nie 'n 

DS. JOH. DREYER 


geringe taak nie. 'n Mens raak gewoond daaraan 
om 'n goeie inleidingsartikel te lees, sonder om 
altyd die waarde daarvan te peil. 

Daar is reeds besluit om 'n seleksie van die 
artikels in boekvorm te publiseer. As ons nou aan 
u grepe uit die artikels weergee moet u nie dink 
dat dit alles omvat wat daar staan nie of ook nie 
dat dit die toekomstige boek vervang nie. Die 
keuse is alleen uit 'n paar onderwerpe gemaak. 
Dit is moeilik om met een gedagte die boodskappe 
van ds. Dreyer weer te gee. As ons dit tog waag 
sal ons sê dat die sentrale gedagte is: Ons ver- 
kondig Christus en Hom alleen as die Hoop van 
die wêreld. Die buiteblad will die gedagte uitdruk 
met die beeld van die saadsaaier — 'n bybelse 
gelykenis om die verkondiging mee uit te beeld. 


Die uittreksels wat gemaak is moet natuurlik 
in sy verband gelees word om die trefkrag daar- 
van te bepaal maar elkeen is 'n uitspraak op hom- 
self en 'n waarheidsfeit wat elke leser gerus maar 
diep in sy hart kan bewaar. 


Ons het baie hoë waardering vir die werk van 
ds. Dreyer en,die hartlike vertroue is dat hy nog 
lank vir hierdie besondere werk gespaar sal bly. 
Dit is vir skrywer 'n dankbare voorreg om op hier- 
die wyse geringe waardering te betuig en om 
voortaan behulpsaam te wees met Die Hervormer. 


'n Volgende keer meer oor ander rubrieke 
deur ds. Dreyer versorg. 


So het die redakteur o.a. in sy inleidings- 
artikels verklaar : 


DIE KERK EN SY PREDIKING 


Christus verkondiging dit is die Alfa en die 
Omega van die taak van die Kerk. Alles wat dit 
in die weg staan bring droewige gevolge mee. — 

(Okt. 1961). 


Die Hervormde Kerk wil in die prediking ook 
nie ,,meer nadruk op die kerk Iê” nie, maar wil in 
sy prediking Christus in die middelpunt stel. — 

(April 1942) 


Sonder Hom in die middelpunt te stel kan die 
Kerk baie presteer, veel goeie werke doen, wêreld- 
dele deurreis om proseliete te maak, maar sonder 
Hom die openbaring van die liefde van God, sou 
dit ons niks baat nie. (Okt. 1946) 


Die Volkskerk wil uitgaan tot die hele volk en 
nie homself beperk tot 'n bepaalde groep uit die 
volkslewe nie. (Maart 1944) 


Al die eeue deur het die ware gelowige ge- 
soek na gesonde en heilige kerke en kon dit nie 
vind onder een van die bestaande kerke nie. — 

(Julie 1937) 


Die kranke moederkerk moenie verlate word 
om die gebreke in kerkregering of tug nie, maar 
moet onafgebroke tot reformasie geroep word. — 

(Aug. 1937) 

Die kerk moet oopstaan vir kritiek en veral 
selfkritiek. Teen selfvoldaanheid moet voortdurend 
gewaak word. Die soeklig van die Woord van God 
moet onafgebroke op die kerk gewerp word. — 

(Okt. 1958) 


Die Here het ons Hervormde Kerk, . . . . tog 
klein gehou . . . . dat sy nie sal roem in eie krag 
en grootheid en invloedrykheid nie maar dat sy 
kan roem in die uitnemende grootheid van die krag 
van Jesus Christus. (Maart 1942) 


En as ons as kinders van die kerkhervorming 
op die regte wyse die hervorming van die Kerk 
wil vier dan moet daar by ons ook 'n geloofsher- 
vorming plaasvind. (Okt. 1943) 


Rome streef na mag en wie na mag streef, is 
altyd onverdraagsaam. (Aug. 1950) 


Die Hervormde Kerk wil homself bly. Hy wil 
geen vreemde gees nie maar wil die gees van die 
voorgeslag bestendig en trou bly aan sy verlede. 
En daarom geen kerkvereniging nie . . (Des. 1938) 


Om vir jouself 'n profetemantel om te hang 
en dit die kerk te ontsê klink na kritiek uit die 
hoogte. Dit is egter die metode van baie kritici 


in hierdie tyd. (Jul 1963) 
DIE KERKLIKE AMP 
Die oorspronklike woord vir amp . .. . .. is 
uledeuoir” wat beteken ,,skuldige plig". — 
(Okt. 1938) 


Miskien het die predikantenood wat die Her- 
vormde Kerk vir 100 en meer jare ken, meer ge- 
leenthede geskep vir kerkraadslede, veral ouder- 
linge om . .. as werktuie in die hand van God 
mee te werk aan die opbouing van die geloof en 
die volmaking van die heiliges. (Jan. 1942) 


Die ouderling moet in een woord 'n geestelike 
aristokraat wees, want sy taak is 'n geestelike 
taak om te waak en te regeer oor die gemeente 
van Christus . (Maart 1948) 


Dit word tyd dat ons lidmate tot die besef 
gebring word dat elkeen in die kerk van die Here 
voorregte en verpligtinge het, dat die priesterskap 
van alle gelowiges meebring die daadwerklike 
medewerking van elke gemeentelid.—(Junie 1959) 


APOSTOLAAT 


'n Lewende Kerk moet voortdurend op die 
aanval wees teen die magte van die duisternis; 
moet sonder ophou die verlorenes soek; moet al- 


tyd vol erbarming vir die afgedwaaldes wees. — 


(Feb. 1946) 


'n Kerk wat tevrede is om te hou wat hy het, 
wat net omsien na sy eie lidmate . . . . so 'n kerk 
. sal in sy eiegeregtigheid wegsterwe. — 

(Maart 1946) 


Daar word baie remedieë aangegee vir die 
verbetering van ons kerkbesoek . . . . Maar laat 
ons God eers bid om sy Gees sodat, Dié vaardig 
kan word in die harte van die gemeente en die 
liefde wek tot God. (Maart 1952) 


Die eerste taak van die Kerk is (dan) deel- 
name aan die werk van Jesus Christus wat voort- 
gaan met die werk om die volkere te versamel tot 
sy kudde. (Sept. 1957) 


En ons wat Christus bely moet sê lewe dat 
ons buitestaanders jaloers maak oor ons geloof 
en ons blydskap, ons hoop en ons verwagting en 
hulle daardeur tot Christus trek. (Okt. 1957) 


Moet die Christelike Kerk nie met 'n dankbaar 
hart vir wat ons aan Israel te danke het, bid om 
die middel in die hand van God te wees, om Israel 
tot sy Messias te bring nie? (Nov. 1957) 


Israel bid by die klaagmuur in die heilige stad 
om die vrede van Jerusalem. Dis die taak van die 
Kerk om Israel die prediking te bring van vrede 
deur die kruis van Golgotha. (Junie 1948) 


Antisemetisme is uit die Bose. En die enigste 
afdoende, godgegewe middel daarteen is die evan- 
gelisering van Israel en van die volkere. — 

(Aug. 1944) 


Dit moet ons by die uitoefening van die tug 
te doen wees om presies dieselfde waarom dit 
God te doen is, naamlik om te red en te behou. — 

(Sept. 1938) 


Dit is hoog tyd dat die Bybel weer op tafel 
in ons gesinslewe gebring word. (Aug. 1959) 


KERK EN STAAT EN VOLK 


Die Kerk onderworpe aan die staat, is die 
humanistiese opvatting. Die staat onderworpe aan 
die Kerk is die Roomse opvatting. (April 1938) 


Die Neutrale Staat is geen Bybelse skepping 
nie, ook nie 'n kind van die Calvinisme nie, maar 
'n erfenis van die Franse Rewolusie wat God ver- 
werp en die godin van die rede aanbid het. — 

(Nov. 1939) 


Die Hervormde Kerk het nog altyd verhewe 
bo die party-politiek gestaan. Sy predikante het nie 
in die dae van die Republiek die staat ondermyn 
en geheul met die vyande nie. (April 1940) 


Sy (Die Christen) plig is om, ook in die poli- 
tiek, waardig te wandel die Evangelie van Jesus 
Christus en sy deel by te dra deur woord en wan- 
del om wat vuil is te verwyder uit die staatkunde. 

(Junie 1943) 


Wee die Kerk wat bang is om hier te kies 
(tussen Kommunisme en vakunie-bewegings op 
christelike, nasionale grondslag) en liewer uit vrees 
vir stryd neutraal wil bly. Hy is ontrou aan sy 
roeping. (Okt. 1937) 


Die Kommunisme was tot dusver die vyand 
van die Kerk en daarom hou elke Christus-belyer 
sy hart vas as hy merk dat Kommunistiese Rus- 
land sterker word. (Sept. 1945) 


In hoever die Kerk in Rusland sy vryheid ge- 
koop het en as prys vir daardie vryheid betaal het 
die bereidwilligheid om 'n gewillige instrument te 
wees in die hand van die kommunistiese ower- 
heid, sal die tyd ons wel later leer. (April 1947) 


Vir die nasionaal-sosialistiese staat is die 
Kerk nie veel meer as 'n handlanger van die staat 
nie, 'n stuk van die Derde Ryk. (Sept. 1937) 


Elkeen, blank sowel as gekleurd, moet langs 
sy eie lyne ontwikkel, sy eie kultuur opbou en op 
sy eie geestesgoedere voortbou. (Februarie 1939) 


Ons opvoedkundige, ons staatkundige stelsels 
en so meer moet stoel op die christelike oortuiging 
en die nasionale prestasies van ons volk om waar- 
lik te kan aanpas aan ons volkskarakter om vrug- 
dragend vir die toekoms te kan wees. 


'n Kerk, maar ook 'n skool, wat hom afsonder 
van die breë tal van die volkslewe neem die 
posisie van 'n sekte in. (Jan. 1938) 


Ons roeping eindig nie by ons eie groepie nie. 
Ons het 'n groter, 'n wyer roeping, 'n taak ten op- 
sigte van — Die hele Kerk en die hele Volk. — 


(Des. 1941) 


Ons is daarvoor om die bestaande staatskole 
te handhaaf en te verchristelik sover dit in die ge- 
gewe omstandighede moontlik is. (Februarie1944) 


Op 16 Desember 1938 met die hoeksteenleg- 
ging van die Voortrekker-monument op Pretoria 
sal die wondereeu in ons volksgeskiedenis afge- 
sluit word. (Nov. 1938) 


Die Krugermonument is verskuif na die hart 
van die kerkplein in Pretoria en daar sal hy dan 
staan in die hart van die hoofstad soos hy sal 
voortleef in die hart van sy volk. (Nov. 1954) 


As daar een saak is waarin voortdurend die 
leiding van God afgebid moet word, dan is dit tog 
in die keuse van 'n wederhelf. (Maart 1939) 


Ons moet daarop wys dat teen egskeiding 
wat gegee word op grond alleen daarvan dat al- 
bei, die man en die vrou, dit verlang, baie ernstige 
besware ingebring kan word. Die verlaag immers 
die huwelik tot 'n proefhuwelik. (Junie 1947) 

Alleen hy wat onder biddend opsien tot God 
trou is, trou wil bly aan Hom wat trou bly tot in 
ewigheid, alleen hy sal sy vrou ,,in alles getrou 
wil bly.” (Mei 1954) 


Waarom moet hierdie magtige middel, die rol- 
prent, in die hande van Satan gelaat word as sy 
instrument om mense weg van God en die weg 
van die lewe te lei? Waarom sal dit nie verower 
word en gemaak word tot 'n middel in Gods hand 
nie? (Julie 1946) 


Rykdom word deur God gegee aan 'n mens, 
aan kerk en volk om daarmee te dien God en sy 
kerk, om daarmee ander ryk te maak. 


Ons lidmate moet ryk word, ryk in geloof, ryk 
in liefde, ryk in Hom wat alleen waarlik ryk kan 
maak. (Februarie 1956) 
FEES EN GEDENKDAE 


Ook deur die Sabbatsontheiliging word die 
fondamente van ons volkslewe ondergrawe en ons 


Kersfees: 


Hierdie vrede is geen skynvrede nie en geen 
wapenstilstand nie . . . . omdat die mag van die 
sonde oorwin is. (Des. 1960) 


Teenoor Babel staan Bethlehem. En Bethle- 
hem is die simbool van goddelike bemoeienis met 
die mens. Die neerdaling van God op aarde. — 

(Des. 1963) 


Dit word tyd dat ons hierdie on-Afrikaanse 
en on-christelike Krismisfeesvieringe uit ons volks- 
lewe verban; dat ons die aandag van ons kinder- 
tjies van die Krismis-vader aftrek en op Christus 
vestig  . (Nov. 1939) 


As die mens in sy verlorenheid roep: Heer 
waar dan heen? dan klink dit vanuit die stad van 
Dawid: Die reddende genade van God het verskyn. 
Kom na Hom toe. (Des. 1947) 


Dis die ou mens van sonde wat vaarwel gesê 
moet word en nie die ou jaar nie. Om waarlik 'n 
nuwe jaar en 'n beter wêreld te hê, het ons nuwe 


volk word losgeruk van sy volksverlede en — 


tradisies. 


mense nodig. 
(Des. 1937) 





MEV. WED. MALIE NAUDE 


Die gemeente Ventersdorp en die 
samelewing in die algemeen het 'n 
gevoelige verlies gely deur die plotse- 
linge afsterwe op Maandagmêre 11 
November jl. van die suster Malie 
Naudé, geb. Jacobs. Haar eggenoot, 
B. A. Naudé, wat die gemeente 'n tyd 
lank as diaken en ook as ouderling ge- 
dien het het haar enige jare gelede deur 
die dood ontval en sedertdien het sy 
Op die plaas Rooipoort net buitekant 
die dorp bly woon. Haar weduwee- 
moeder het by haar ingewoon; met 





DS. D. F. ERASMUS, snr. 





voorbeeldige toewyding en liefde het 
sy haar moeder verpleeg, wat die rype 
Ouderdom van — ek meen — 98 jaar 
bereik het en gedurende die laaste 
tyd van haar lewe `n invalide was. 


Ek het die voorreg gehad om die 
familie sedert 1920 persoonlik van 
naby te ken en my pastorale werk het 
my in bestendige aanraking met hulle 
gebring. Die hartlike vriendskap lewe 
in my dankbare herinnering voort. Wat 
my in Malie altyd weer getref het, 
was haar opgewekte, sonnige natuur. 
Hoe swaar die wêreld soms ook ge- 
druk het en hoe diep sy ook die een- 
saamheid veral na die heengaan van 


(Jan. 1945) 
P. M. SMITH. 





haar bejaarde moeder gevoel het, haar 
Christelike blymoedigheid het sy steeds 
behou en besoekers altyd met haar 
kenmerkende glimlag ontvang. Sy het, 
soos die Spreukedigter dit uitdruk, die 
werksaamhede van haar huis nagegaan 
en die brood van luiheid nie geëet nie 
(Spr. 31:27). Dwarsdeur haar lewe was 
sy koersvas en aan haar kerk geheg. 
Ons dink met groot dankbaarheid aan 
haar lewe en voorbeeld en dank die 
Here vir die voorreg van haar vriend- 
skap. Saam met die familie dank ons 
die Here vir die mooi herinneringe 
wat ons van haar in ons hart mag 
bewaar en waardeur ons lewe verryk 
is. 





PYN IN DIE RUG 


SENUWEEAGTIG, RUMATIES? 


Die verkeerde soort voedsel en 
drank, kommer, te veel werk en her- 
haalde verkoues oorels dikwelg 'u 
niere, en nier- en blaaskwale kan die 
oorsaak wees van oortollige suur, die 
feit dat u snags moet opstaan, pyn in 
die bene, senuweeagtigheid, duise- 
ligheid, opgeswelde enkels, rumatiek 
en opgesweldes ooglede. In sulke oms- 
tandighede voel u oud voor u tyd. 
Help u niere om u bloed met Cystex 
te suiwer. Die heel eerste dosis begin 
u niere reeds help om van die oortol- 
lige suur ontslae te raak—en binne- 
kort voel u soos 'n nuwe mens. Koor 
Cystex vandag. 

SLAAP GOED &BEVEG 


ASMA-S 
BRONGITIS-AANVALLE 


Swaar asemhaling, hoesbuie, geroggel an 
&obyg weens herhaalde aanvalle van brre- 


beër e 
gerato de vpe ie laat 
va Te drs He rr gis te 


Verwyder. Dan kan u lekker asemb 
goed slaap en energie herwin. Kry MEN- 
DACO by apteke. Voel gou beter. 








VAKANSIEWOONSTELLE 
WARMBAD 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle: 
4 tot 7 persone. Enkelwoon- 
stelle : 2 tot 4 persone. Beson- 
der lae buiteseisoen-tarief (van- 
TOERUSTING : beste gehalte 
af R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 
en eetgerei. ME beskik- 
aar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 





DIÉ REDAKTEURSKAP VAN DS. J. G. M. DREYER 
BINNE DIÉ RAAMWERK VAN DIÉ REDAKSIES 
VAN ,,DIE HERVORMER” 1899-1969 


Dit is `n merkwaardige feit dat in 
die sestigjarige bestaan van ,,Die 
Hervormer” daar net vier redakteurs 
was wat oor sy lotgevalle beslis het, 
nl. ds. Jac. van Belkum (1909-1928), 
prof. dr. S. P. Engelbrecht (1928-1934), 
ds. T. F. J. Dreyer (1934-1937) en ds. 
J. G. M. Dreyer (1937 tot op datum). 
Andersins moet in gedagte gehou word 
dat die verbintenis wat die vier redak- 
teurs met ,,Die Hervormer” gehad het, 
in werklikheid nog oor 'n langer tyd- 
perk as die bogenoemde jare gestrek 
het, aangesien elkeen van hulle vir 
jarelank op die redaksiekommissies 
van ,,Die Hervormer” en die ,Alma- 
nak” gedien het, terwyl ds. Van Bel- 
kum ook betrokke was by die eerste 
,De Hervormer” van 1899. 








MNR. H. M. REX 


Ds. Jac. van Belkum van Heidelberg, 
was weliswaar die stigter en eerste 
redakteur van ,,De Hervormer” wat 
op 15 Mei 1909 die eerste keer ver- 
skyn het, maar tog moet onthou word 
dat hy ook, in samewerking met di. 
M. J. Goddefroy en J. Beyer, verant- 
woordelik was vir die publikasie van 
die histories belangrike ,,De Hervor- 
mer” wat op 15 Desember 1899 en 15 
Mei 1900 as amptelike ,,Orgaan van 
de Ned. Herv. Kerk in de ZAR.” 
twee uitgawes belewe het. Die twee 
nommers is gedruk deur ,,De Zoutpans- 
berg Wachter Drukkery” en uitgegee 
deur oudl. M. J. Pos van Pietersburg. 

,Die 'Transvaalsche Kerkbode” on- 
der redaksie van prof. dr. P. J. Muller 
en ,De Vrije Opmerker” onder redak- 
sie van sy seun, P. J. Muller jnr, het 
vanaf 1904 vir enkele jare probeer 
voorsien in die leemte wat ontstaan 
het na die verdwyning van ,De Her- 
vormer”. Dit was egter eers met die 
heroprigting van ,,De Hervormer” in 
Mei 1909 dat daar `n nuwe tydvak in 
die geskiedenis van die Nederduitsch 
Hervormde Kerk sou aanbreek en dat 

ons kerk van toe af sonder onder- 
breking, behalwe vir 'n tydlank in die 
begin van die dertiger jare, oor 'n eie 
mondstuk sou beskik. 

Van die eerste verskyning van die 
heropgerigte ,,De Hervormer” in Mei 
1909 het ds. Jac. van Belkum in die 
aangesig van talle probleme en strui- 
kelblokke daarin geslaag om sonder 
enige redaksionele hulp die blad ge- 


reeld elke maand te laat verskyn tot 
met die uitgawe van Jrg. XVI, Nr. 12, 
wat op 15 Junie 1925 die lig gesien 
het. Vir jarelank was hy dus verant- 
woordelik vir die redigering van die 
blad. Die enigste persoon wat vir ge- 


kendgemaak dat die Algemene Kerk- 
vergadering `n verandering in die re- 
daksie van ,,De Hervormer” gebring 
het en dat dit voortaan uit die volgen- 
de predikante sou bestaan: Ds. Jac. 
van Belkum, Hoofredakteur, prof. dr. 





DIE BROERS T. F. J. en J. G. M. DREYER. 
Ag die dag van klein dinge nie gering nie. 


ruime tyd aktief betrek is by die ad- 
ministrasie van ,,De Hervormer” was 
die Administrateur, mnr. H. J. L. Th. 
Roorda, wat in latere jare verantwoor- 
delik was vir die geldelike administra- 
sie van die blad, onder andere vir die 
insameling van die intekengelde waar- 
mee voortdurend ernstige probleme 
ondervind is. 

Vanaf Jrg. XVIL, Nr. 1, wat op 15 
Julie 1925 verskyn het, is prof. ds. S. P. 
Engelbrecht tot die redaksie toegevoeg 
in uitvoering van 'n besluit van die 
Algemene Kerkvergadering wat vanaf 
17 tot 27 Junie 1925 in sitting was. 
Tn dieselfde nommer word ook be- 


S. P. Engelbrecht, Sub-Hoofredakteur, 
met di. G. S. Alers, H. P. Wolmarans, 
en A. J. Barger, Skriba van die Alge- 
mene Kerkvergadering, as verdere lede 
van die Redaksiekommissie. 

Op 24 April 1926 het ds. en mev. 
Van Belkum op `n oorsese besoek 
vertrek en tydens sy afwesigheid vir 
die res van daardie jaar, sou prof. dr. 
S. P. Enealbrecht ontree as waarne- 
mende Hoofredakteur met ds. H. P. 
Wolmarans as Sekretaris van die 
Redaksiekommissie. So het dit dan 
ook gebeur vanaf Jrg. XVIL Nr. 10, 
April 1926. 

My naam is Martie. 
Ek spaar gereeld by Saambou. 
Fen van die dae kuier 


ek in Europa. 


Mi Amber) 


BOUVERENIGING 

WAAR MENS 
TUIS VOEL 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 


Soms word die hart wel 'n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal ('n saak 
vir die spesialis!) te wyte nie. 
Dikwels dui dit eenvoudig op ver- 
swakte hartspiere en gevolglike 
ondervoeding van u liggaam . .. 
en dit kan u baie afmat en uiput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens-Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


85c by apteke oral 


Die Redakteurskap van Ds. J. G. M. Dreyer 

In die hoofartikel in Nr. 10 van 
April 1926 het prof. Engelbrecht as 
volg oor ds. Jac. van Belkum ge- 
skrywe: 


,Ds. van Belkum is niet alleen de 
oprichter van ,,De Hervormer”, maar 
ook de ziel er van. Sedert Junie 
1909 (hy bedoel Mei 1909) ,dus bij- 
na zeventien jaar geleden, heeft hij 
iedere maand gezorgd, dat er een 
,Hervormer” was. Ja, er was een 
tijd, waarin hy vrijwel alleen ons 
blad moes volschrijven. In moeilike 
tijden heeft hij volhard, en het is 
hem ongetwijfeld een oorzaak van 
grote vreugde, dat de tijden zoveel 
beter zijn geworden. Er is meerdere 
hulp gekomen, en de belangstelling 
in de kerk is ontwaakt. De grote 
opleving van het kerkelik bewust- 
zijn en het ontwaken van het ge- 
voel van samenhorigheid is grote- 
liks aan ,,De Hervormer”, het werk 
van Ds. van Belkum te danken. 
Niet altijd heeft ,,De Hervormer” de 
genoegzame mate van waardering 
ondervonden, en ook zelfs nu nog is 
de belangstelling verre van wat nat 
Zijn moet, en ook heden ten dagen 
Zullen er misschien nog dezulken 
gevonden worden, die niet weten om 
De Hervormer” en het werk van 
Ds. van Belkum behoorlijk op prijs 
te stellen. Het is jammer. Maar wij 
weten, dat Ds. van Belkum niet ge- 
werkt heeft om van de mensen toe 
gejuicht te worden, of om van de 
menigte loftuigingen te ontvangen 
... Neen, menseneer heeft Ds. van 
Belkum nooit gezocht. Voor hem 
was er maar één doel, de bloei van 
het Godsrijk in het Algemeen, en 
van de Nederduitse Hervormde 
Kerk in het biezonder. Met ,,De 
Hervormer” heeft Ds. van Belkum de 
opbouwing van de Nederduitse Her- 
vormde Kerk beoogd, en de vruchten 
van dit werk zijn heerlijk, want zZo- 
als boven vermeld ,,de vruchten” van 
De Hervormer” worden vandaag 
door de Kerk geplukt”. 


Vanaf Jrg. XVIII, Nr. 1, 8 Julie 1926, 
word die redaksie aangegee soos bo 
aangedui terwyl die naam van mnr. 
Roorda, as Administrateur, ook byge- 
voeg is. Hierdie redaksie was verant- 
woordelik vir die publikasie van ,,De 
Hervormer” tot met Jrg. XX, Nr. 1, 
15 September 1928. Op die sitting van 
die Algemene Kerkvergadering wat 
vanaf 8 tot 21 Augustus 1928 geduur 
het, is 'n nuwe redaksie van ,De 
Hervormer” en die Almanak” genoem 
en opmerklik is dat ds. Jac. van Bel- 


kum van toe af optree as Ere-Hoof- 
redakteur. Op daardie stadium was hy 
nie meer 'n diensdoende predikant nie 
maar aangesien daar gevoel is dat hy 
tog op die redaksie behoort te wees, 
is `n uitweg bedink om hom as Ere. 
Hoofredakteur te benoem. Die nuwe 
Hoofredakteur was prof. dr. S. P. 
Engelbrecht wat vanaf Jrg. XX, Nr. 5, 
8 Oktober 1928, as sodanig optree, by- 
gestaan deur prof. dr. J. H. Greyven- 
stein, di. G. E. Alers, H. P. Wolmarans, 
T. F. J. Dreyer en die Voorsitter van 
die Finansiële Kommissie. Vir die eers- 
te keer word ds. J. G. M. Drever, des- 
tyds van Ermelo, ook lid van die 
Redaksiekommissie. Dit is vanjaar dus 
meer as 40 jaar dat ds. Joh. Dreyer 
nou betrokke is by die publikasie van 
,Die Hervormer” en die ,,Almanak”. 
Reeds op 13 September 1928 is hy 
gekies as Sekretaris van die Kommis- 
sie vir die ,Almanak” en ,,Die Her- 
vormer” terwyl ds. Van Belkum opge- 
tree het as Voorsitter, prof. Engel- 
brecht as Vise-voorsitter en ds. H. P. 
Wolmarans as Kassier. Ds. Joh. Dreyer 
het as Sekretaris van die Redaksie- 
kommissie opgetree totdat hy in Julie 
1934 as Sekretaris deur ds. J. J. Prins- 
loo Gsn. opgevolg is. 


In 'n hoofartikel in Nr. 5, Jrg. XX 
wat op 8 Oktober 1928 verskyn het, 
het prof. Engelbrecht verwys na die 
Nuwe Hoofredakteur wat met skroom 
die plek van ds. Van Belkum inneern 
wat vir meer as 19 jaar die blad in 
die aangesig van baie probleme ge- 
redigeer het. Hy skrywe dat ds. Van 
Belkum baie moeilikhede en selfs teen- 
werking oorwin het. Vir prof. Engel- 
brecht was dit 'n weemoedige gedagte 
dat die bejaarde ds. Van Belkum die 
hoofredaksie van ,,De Hervormer” aan 
iemand anders moet afstaan. Sy jare 
het geklim tot byna 80 jaar. Hy is 
seker dat ds. Van Belkum nooit deur 
die Hervormde Kerk vergeet sal word 
nie. Voortgaande het die nuwe hoof- 
redakteur die steun gevra van almal 
wat die Hervormde Kerk liefhet en 
bygevoeg: ,De Hervormer sal voort- 
gaan om, soals die verlede, die be- 
lange van die Hervormde Kerk te be- 
pleit, en haar beginsels hoog te hou. 
Onse vadere het die Hervormde Kerk 
vir ons als 'n kosbare pand nagelaat, 
en ongeskonde wil ons haar aan ons 
kinders owerlewer. Die Hervormde 
Kerk het 'n eie karakter en 'n eie 


tradisie. In haar geskiedenis sien ons 
die vinger Gods. Daardie karakter wil 
ons bewaar, en by daardie tradisie wil 
ons aansluit, om sodoende blymoediz 
die toekoms in te gaan, en streef om 


te beantwoord aan die roeping, wat 
ook aan ons Kerk opgelê is ... Waar 
ons onse Kerk wil opbou, daar wil ons 
nie die hand ophef tege ander kerke 
nie. Ook in die toekoms sal De Her- 
vormer geen polemies blad wees nie. 
Maar als ons kerk aangeval word, of 
haar karakter skade aangedaan wordt, 
sal ons haar met alle krag wat in ons 
is verdedig”. In De Hervormer sal 
geen plek wees vir onsalige teologiese 
twiste nie maar ,.vrede deur di'e bloed 
des kruises sal haar enige boodskap 
wees. Dit is 'n lewenskwessie: vrede 
deur die bloed des kruises!” 


Prof. Engelbrecht het as Hoofredak- 
teur opgetree tot met Jrg. XKXVI, Nr. 
24, 15 Mei 1931. Vanaf Jrg. JOXIT, Nr. 1, 
1 Julie 1930 word op die binnebladsye 
van De Hervormer ook gebruik ge- 
maak van die Afrikaanse benaming var 
die blad. Eers vanaf 1933 verskyn die 
naam as Die Hervormer op die buite- 
blad. 


Vanaf Jrg. XXIII, Nr. 1, 1 Julie 1931, 
word naas die naam van prof. Engel- 
brecht as Hoofredakteur, die naam van 
ds. T. F. J. Dreyer van Standerton, as 
Sub-Hoofredakteur genoem. Die Kom- 
missie van Redaksie wat op 29 Mei 
1931 deur die Algemene Kerkvergade- 
ring benoem- is, het die volgende 
predikante en professore ingesluit: di. 
L. E. Brandt, T..F. J. Dreyer, J.J. 
Prinsloo Gsn,, Jac van den Berg. Jac. 
van Belkum (as Erelid), proff. S. P. 
Engelbrecht, B. Gemser en J. H. Grey- 
venstein, en weer 'n keer ds. J. G. M. 
Dreyer. Twee lede van die vorige Re- 
daksiekommissie is nie weer benoem 
nie. Ds. H. P. Wolmarans het intus- 
sen na Europa vir verdere studie ver- 
trek en ds. G. E. Alers het na Rro- 
desië verhuis. 


S6 het die Redaksiekommissie gebly 
tot met Jrg. XXV, Nr. 15, 30 Mei 1934, 
behalwe dat die naam van dr. H. P. 
Wolmarans vanaf Jrg. XXIV, Nr. 1, 29 
Maart 1933, bygevoeg is in die plek 
van ds. Jac. van Belkum, wat enkele 
maande daarna, op 7 November 1933. 
oorlede is. 


Vanaf Jrg. XXV, Nr. 16, 27 Junie 
1934, tree ds. T. F. J. Dreyer van 
Standerton, as Hoofredakteur op, met 
ds. Daniël F. Erasmus as Ondcr- 
Hoofredakteur en- verder bygestaan 
deur drie Redaksiekommissielede, in 
die persone van dr. H. P. Wolmarans, 
ds. J. J. Prinsloo Gsn. (Skriba) en 
weer 'n keer ds. Joh. Dreyer. Op 22 


CO] Blaai om 

Die Redakteurskap Ds. Joh. Dreyer 


] Vervolg van vorige bladsy 


Mei 1934 het die Algemene Kerkver- 
gadering besluit dat die Redaksie sou 
bestaan uit twee onderdele, een vir 
die ,Almanak” en die ander vir ,,Die 
Hervormer”. Nou kry ons `n baie in- 
teressante situasie. Terwyl ds. T. F. 
J Dreyer vanaf 1934 tot (937 optree 
as Hoofredakteur van ,,Die `ervormer” 
en terselfdertyd ook verantwoordelik 
was vir die redigering van die ,Al- 
manak” vir 1934 was sy tweeling- 
broer, ds. Joh. Dreyer, as Redakteur 
van die Almanak, verantwoordelik vir 
die publikasie van die ,,Almanak” vir 
1935, 1936 en 1937. 


In sy hoofartikel oor Die ou en nuwe 
redaksie, skrywe ds. Theunis Dreyer 
onder andere as volg oor Sy Vvoor- 
ganger, prof. S. P. Engelbrecht, op die 
Algemene Kerkvergadering van 1934 
het prof. S. P. Engelbrecht wat 
etlike jare as redakteur van ,Die Her- 
vormer” opgetree het, as sodaniz be- 
dank om rede van sy swakke gesond- 
beid en veelvuldige werksaamhede. Hy 
skrywe verder dat prof. Engefbrecht 
verbasend veel vir ,,Die Hervormer” 
gedoen het en dat sy ywer in dae van 
voor- en teenspoed nooit verflou het 
nie. Hy het die belange van die blad 
steeds op sy hart gedra er het hom- 
self nooit ontsien terwille van die saak 
waaraan hy hom gewy het. Hy word 
ook geroem vir sy lieflde vir die 
saak, sy kennis en ervaring, sy trou 
en onvermoeide ywer wat hy stveds 
in belang van ,,Die Hervormer” aan 
die dag gelê het. 


Op die vergadering van die jKom- 
missie van die Algemene Kerkversade- 
ring op 2 Oktober 1936 het die Skriba, 
ds. T. F. J. Dreyer, gesê dat hy by sy 
gewone veeleisende werk as pre- 
dikant ook nog die Skribaat moet be- 
hartig wat verbasend veel van sy tyd 
en kragte in beslag neem. Daarom was 
dit vir hom nie moontlik om langer as 
Hoofredakteur van ,,Die Hervormer” 
op te tree nie. Die vergadering het 
egter 'n beroep op hom gemaak Ga 
tenminste tot met die volgende Alge- 
mene Kerkvergadering aan te bly, 
waartoe hy toe ingestem het. In die 
Verslag van die Redaksie van ,,Die 
Hervormer” oor die jare 1934 tot 1937 
wat voor die Algemene Kerkvergade- 
ring in Mei 1937 sou dien, is verwys 
na die terugtrekking van die be- 
danking van ds. T. J. F. Dreyer as 
Hoofredakteur en is die volgende per- 
sone aanbeveel as lede van die nuwe 
Redaksiekommissie, nl. ds. Joh. Dreyer 
as Hoofredakteur en verder die pro- 
fessore, drr. S. P. Engelbrecht en B 


Gemser en ds. D. F. Erasmus as lede 
van die Redaksiekommissie. On Don- 
derdag, 3 Junie 1937 is die Verslag 
van die Redaksie van .Die Hervor- 
mer” deur die Algemene Kerkvergade- 
ring behandel, is die aanbeveling van 
die Redaksiekommissie aanvaar en ds. 
Joh. Dreyer as Hoofredakteur van ,Die 
Hervormer” benoem, met proff. drr. S. 
P. Engelbrecht, B. Gemser en di. T. F. 
J. Dreyer en D. F. Erasmus as lede van 
die Redaksiekommissie. Op dieselfde 
dag het die Verslag van ds. J. G. M. 
Dreyer as Hoofredakteur van die ,Al- 
manak” voor die Algemnene Kerkver- 
gadering gedien en is sy aanbeveling 
dat prof. dr. S. P. Engelbrecht in sy 
plek as Hoofredakteur van die ,Al- 
manak” benoem moet word, aanvaar. 


In uitvoering van die besluit van die 
Algemene Kerkvergadering van 3 Junie 
1937 het ds. Joh. Drever vanaf Jrg. 
XXVIII Nr. 28, 30 Junie 1937 verant- 
woordelikheid as Redakteur van ,.Die 
Hervormer” aanvaar, bygestaan deur 
di. T. F. J. Dreyer, D. F. Erasmus en 
proff. drr. S. P. Engelbrecht en B. 
Gemser. In sy eerste hoofartikel het 
hy verwys na die beleid van die nuwe 
redaksie wat in wese dieselfde sou bly 
as dié van die afgetrede een. Groot 
planne vir uitbreiding word egter in 
die vooruitsig gestel. Hartlike dank 
word aan die vorige redaksie betuig, in 
die besonder veral aan ds. T. F. J. 
Dreyer as Hoofredakteur, wat trou en 
na die beste van sy kragte ,,Die Her- 
vormer” gedien het. 


Die werk van enige redakteur word 
vergemaklik deur die bystand wat sy 
redaksie aan hom gee. Die redakteur 
van `n blad dra groot verantwoorde- 
likheid i.v.m. die publikasie van so `n 
blad maar in verband met die jare- 
lange voortreflike werk wat ds. Joh. 
Dreyer as Hoofredakteur van ,,Die 
Hervormer” verrig het,, is dit gepas om 
die name van sy redaksielede, wat hom 
so getrou bygestaan het vir meer as 
32 jaar, in herinnering te roep. Ook 
hulle het in die loop van die iare `n 
waardevolle bydrae tot die publikasie 
van ,,Die Hervormer” gelewer en die 
werk van ds. Joh. Dreyer vergemaklik 
en moontlik gemaak. 


Vanaf Jrg. XXVINL, Nr. 35, 26 
Januarie 1938, verskyn die naam van 
die skrywer, J. van Melle, as lid van 
die Redaksiekommissie in die plek van 
ds. D. F. Erasmus. Van Melle het bly 
dien tot met Nr. 66, 28 Augustus 1940. 
Vanaf Nr. 67, 25 September 1940, tree 
'n nuwe Redaksiekommissie op, be- 
staande uit proff. drr. S. P. Engel- 
brecht, B. Gemser, H. M. van der 

Westhuysen, H. P. Wolmarans en di. 
T. F. J. Dreyer. Hulle het as Redaksie- 
kommissie opgetree tot met Jrg. 
XXXTIT, Nr. 1, 16 Maart 1942. Vanaf 
Nr. 2, 21 April 1942 kry ons `n 
nuwe Redaksiekommissie, bestaande 
uit proff. drr. $. P. Engelbrecht, B. 
Gemser en di. F. J. Z. Booysen en 
E. $. Mulder. Vanaf Jrg. XXXV. Nr. 4, 
Junie 1945 word hulle opgevolg deur 
di. F. J. Z. Booysen, J. J. Engelbrecht, 
D. F. Erasmus en S. P. J. J. van Rens- 
burg, wat aanbly tot met Jrg. XL, Nr. 
3, Mei 1948. Vanaf Jrg. XLI, Nr. 4, 
Junie 1948 tot met Jrg. XLII, Nr. 2, 
Mei 1951, tree di. F. J. Z. Booysen, 
F. J. van Zyl, D. F. Erasmus en 
S. P. J. J. van Rensburg as Redak- 
siekommissie op, en vanaf Jrg. XLII, 
Nr. 3, Junie 1951, di. D. F. Erasmus, 
F. J. van Zyl, F. van Oosten en dr. 
P. S$. Dreyer. Hulle word vanaf 
die nommer van 3 Junie 1957 op- 
gevolg deur dr. P. S. Dreyer, drs. J. 
F. Stutterheim, di. J. I. de Wet en F. 
J. van Zyl. Vanaf Nr. 4, Julie 1958 kom 
die name van ds. L. M. le Roux (Ru- 
briek vir die Jeug) en mev Marie 
Dreyer (Vroue-Rubriek) by. S6 bly die 
Redaksiekommissie tot met Jrg. LIT, 
Nr. 6, September 1961. Vanaf Jrg. LIT, 
Nr. 7, Oktober 1961 tot met Jrg. LV, 
Nr. 4, Julie 1964 bestaan die 
nuwe Redaksiekommissie uit mev. 
Marie Dreyer, proff. drr. P. S. Dreyer, 
F. J. van Zyl, dr. J. I. de Wet, drs. L. 
M. le Roux en ds. G. J. J. Roos. Vanaf 
Jrg. LV, Nr. 5, Augustus 1964 tree die 
volgende persone as Redaksiekommis- 
sie op: Proff. drr. P. S. Dreyer, F. J. 
van Zyl, drr. P. J. Theo. Koekemoer, 
J. I. de Wet, L. M. le Roux en mev. 
Marie Dreyer. Met die laaste Alge- 
mene Kerkvergadering is daar geen 
verandering in die samestelling van 
die Redaksiekommissie aangebring nie. 
Wat wel gebeur het, is dat ds. P. 
M. Smith, die Kompilator vir Kerklike 
Beriggewing in die loop van 1968, baie 
nou betrokke geraak het by die publi- 
kasie van ,,Die Hervormer”.. Die werk 
wat hy elke maand in belang van die 
publikasie van ,,Die Hervormer” op 
konsensieuse wyse en met vreugde 
verrig, is vir ds. Joh. Dreyer as Hoof- 
redakteur, sowel as vir die lede van 
sy  Redaksiekommissie, van groot 
waarde. Daardeur word die redaksio- 
nele taak van die Hoofredakteur aan- 


merklik verlig. 


Dit is verder ook merkwaardig dat. 
ds. Joh. Dreyer nou al vir bykans 32 

Galate 5:1 (a): ,Staan dan vas in die 
vryheid .. . . ” 


Oor vryheid word in ons tvd baie 
gepraat. Bykans elkeen meen om oor 
hierdie begrip `n gesaghebbende me- 
ning te kan uitspreek. Veral die jong- 
mense, en onder hulle in besonder die 
studerende jeug, praat graag oor 
hierdie woord. (Dit is oor die hele 
wêreld so, daarom ook ook hier in ons 
land.) Miskien is dit goed dat hulle 
dit doen — `n jongmens moet dink en 
praat, krities dink en praat — maar, 
en dit is uiters belangrik, 'n gesonde 
en verstandige jongmens moet in sy 
soeke na die waarheid, ook goed kan 
luister — (luister na wat andere voor 
hulle oor so 'n saak gesê het.) 


(Laat hulle dan eers luister en dan 
dink en praat!) 





(Uitgesaai op 29 September 1968) 
deur DS. J. N. WOLMARANS 








Die apostel Paulus het ook oor vry- 
heid gepraat — daar aan die begin 
van ons jaartelling. Dit is daarom nie 
'n nuwe begrip nie en ook nie die 
uitvindsel van moderne groot geleerd- 
heid of verligtheid nie. Dis 'n begrip 
wat in die Nuwe Testament en met 
die koms van die Verlosser van die 
wêreld begin leef het. Jesus Christus 
is die ,,insteller” van vryheid. (Hv het 
vryheid in menslike bestaan ingebring 
— Hy en niemad anders nie.) Voor 
Hom was daar aan die eenkant die 
slawerny van wet en sonde en aan 
die anderkant die slawernv van die 
heidendom. Daarom, as enige mens tot 
die korrekte begrip van vryheid wil 
kom, moet hy, soos enige verstandig" 
navorser, terug na die bron toe. Dan 
eers sal sy denke suiwer word. 


En verder as Paulus, die meesterlike 
formuleerder van begrippe, hoef ons 
nie te gaan nie. Paulus praat op ver- 
skeie plekke in sy briewe van die 
regte, en daarom enigste werklike vry- 
heid, naamlik die vryheid wat destyds 
in die wêreld gekom het, en vandag 
nog daar is en deur alle soekers ge- 
vind kan word as hulle net reg soek. 


En die beskrywing wat dan in sy 
geskrifte gevind kan word, is pragtig: 
negatief en positief: 

(Luister net!) 


VRYHEID 


Ware vryheid is nie los-bandigheid, 
die reg tot verwerkliking van eie wil 
en sin en opinie, sodat elkeen kan 
maak soos hy wil nie. Inderdaad punt 
is juis: elkeen kan noo't maak soos 
hy wil nie, behalwe natuurlik as ons 
wil daal na die vlak van die benede 
— dierlike, want selfs in die diereryk 
is daar 'n natuurlike orde en dissipline. 
Ware vryheid impliseer altyd `n se- 
kere gebondenheid, trouens, die hoog- 
ste vryheid is die hoogste gebonden- 
heid, naamlik die gebondenheid aan 
God, die Skepper, en, in Jesus Chris- 
tus die enigste Vrymaker van die 
mens. 


Daarom beteken vryheid ook geen- 
sins die reg tot kroniese rebellie teen 
dit wat bestaan, onder andere die ge- 
vestigde samelewingspatroon en |le- 
wensbeginsels nie. Die vryheid van die 
vry mens impliseer me dat hy die 
staande reg van opstand bloot ter wille 
van die opstand het nie. Die reg tot 
kritiek en verstandige vernuwing en 
ewolusie het hy wel, maar dis iets 
totaal anders as die kroniese siekte 
van opstandigheid wat ons vandag in 
die naam van vryheid beleef. Rebellie 
ter wille van onbetwisbare en vas- 
staande beginsels is iets anders as 
rebellie ter wille van rebellie, bloot 
om daardeur te bewys dat jy vry is. 


Hierdie dinge het die mense aan wie 
Paulus in die Galatebrief onder andere 
skryf, gehad toe hulle nog barbaarse 
heidene was. Toe kon hulle nog los- 
bandig wees en maak soos hulle wou; 
ja, 'n barbaar maak soos hy wil, maar 
dis nie ware vryheid nie, dis eintlik 
slawerny. Inderdaad, die hooeste en 
ellendigste slawerny is om slaaf te 
wees van jou eie wil en sin en begeer- 
tes. Met dié mense egter, wat die 
barbaredom verlaat het, is dit totaal 
anders. 


Dié vryheid waarvan Paulus praat 
is juis die vryheid van die slawerrny 
van onkunde. van dwalende denke. 
van onsedelikheid, ongedissiplineerd- 
heid en van suiwer fisiese drange. Dis 
die vryheid van die magte van sonde 
en dood — en dit het slegs werklik- 
heid geword deur die toedoen van 
Jesus Christus. Dit is verder ook die 
vryheid van 'n rigoristiese wetsisteem 
waar een mens, in daardie geval die 
Fariseërs, die ander mens wou ver- 
slaaf. 


Hierdie vryheid is daarom basies die 
reg van keuse om jouself te bind, om 


jouself onder iets in te voeg jouself in 
'n ander lewenssfeer te plaas (as waarin 
Jy voorheen was toe jy nog slaaf was.) 
En hierdie lewenssfeer is dié van 
kennis: kennis van verlossing, kennis 
van 'n vergewende, dus vrymakende, 
maar daarom vragende God. (Ja. God 
is die enigste wat vrymaak — vryheid 
is nie die natuurlike, aangebore reg 
van die deur sonde gebroke mens nie, 
dis gawe — en daarom het God de 
reg om te vra.) Gevolglik is vryheid in 
Sy wese net 'n nuwe, 'n ander gebon- 
denheid. Jy is vry van jou ellendige 
self, deur Jesus Christus van son- 
de en dood, maar dan is iv gebonde 
aan God absolute vryheid is `n On- 
realistiese begrip, 'n (volslae) onwerk- 
likheid. (En die sogenaamde volkome 
— vryheidaanbiddende liberaliste van 
die moderne eeu, moet dit weet!) Daar 
is geen vryheid sonder bande nie. Om 
vry te wees beteken dus die reg om 
jou aan iets te mag bind, `n gesag, 'n 
lewens- en wêreldbeskouing, 'n waarde- 
sisteem, 'n God! En vir Paulus is dié 
God die Vader van Jesus Christus, die 
enigste ware God van hemel en aarde. 
(Die Christendom is immers die enig- 
ste werklike verlossingsgodsdiens.) 


Paulus meen dus dat slegs mense 
wat in hierdie ware God glo, vry 
mense kan wees, want hulle is die 
mense wat in vryheid gekies het om 
verlos te word van sonde en dood, van 
heidendom en 'n barbaarse bandeloos- 
heid, en aan die ander kant van 
'n wangeinterpreteerde, verslawende, 
Fariseistiese wet. (Maar hierdie reg 
van keuse om verlos te word, dus vry 
te wees, was nooit hulle natuurlike 
reg nie, dit was 'n gawe van God.) 
Die implikasie is egter: as jy dit ge- 
doen het, dan is jy onder 'n ander wet, 
dié van die liefde; onder 'n ander Heer, 
die Heiland van die wêreld. En om 
hier te wees, weet Paulus, is lewe. 
ware lewe, die enigste lewe. Want al- 
leen hierdie Heer gee aan jou 'n toe- 
komsperspektief en 'n toekomsverwag- 
ting. Sonder hierdie Heer is daar voor 
op die lewenspad van die mens niks 
nie. Dus: alleen om aan hierdie Heer, 
en Sy diens en Sy beginsels, en alle 
leerstellings en opvattings wat korrek 
en suiwer op Sy voorskrifte gefundeer 
is, gebonde te wees, is om waarlik 
vry te wees. En hiervoor kies jy in 
vryheid (al bind dit iou weer want on- 
gebonde kan jy tog nooit wees nie!) 


[7] Blaai om 

VRYHEID 


L] Vervolg van vorige bladsy 


Maar nou: as jy gekies het vir hier- 
die vryheid, sê Paulus: staan daarin 
vas. Bly daarby! Anders word jy net 
weer slaaf van iets anders. Daarom is 
vryheid `n vryheid in verantwoordelik- 
heid — 'n verantwoordelikheid juis 
teenoor die vryheid. Wie onverant- 
woordelik handel in enige opsig, is nie 
vry nie — hy is juis slaaf, slaaf van 
homself en sy eie onkunde. (Vryheid 
sonder verantwoordelikheid is ondenk- 
baar.) 


Vir die mense in daardie tyd aan 
wie Paulus geskryf het, was hierdie 
leer nuut — dit was die begin van die 
Christendom. Vir ons is hierdie vry- 
heid 'n gevestigde. Ons Westerse be- 
skawing is aanvanklik daarop gebou. 
Dit het vorm gekry in `n beproefde en 
gevestigde waardesisteem en 'n vaste 
lewens- en wêreldbeskouing. Ons het 
daarin groot geword, dit is deel van 
ons lewe. Ons is vry, en omdat ons 
vry is, het ons onsself gebind — — 
aan 'n bepaalde godsdiens, `n bepaalde 
gedragswyse, `n waardesisteem en ʼn 
lewensuitkyk. En as ons nou vry wil 
bly, dan moet ons juis by hierdie dinge 
staan en naarstiglik daaraan vashou, 
anders word ons weer slawe. 


En as vir hulle in daardie tyd reeds 
die vermaning gegeld het: staan vas. 
hoeveel temeer vir ons! Daar is nie 
alleen die gevaar van hulle wat ons 
graag van hierdie vryheid wil beroof 
(en hulle slawe maak nie), daar is ook 
altyd die gevaar dat dit wat vanself- 
sprekend word, sterf. 


(Volgens Paulus is `n gelowige dus 
iemand wat te alle tve vasstaan by 
sy beginsels, beginsels waarvoor hy 
in sy vryheid gekies het. Hy is nie `n 
maak-en-brekerige mens wat verwerp, 
stroomop en gedurig in opstand teen 
die bestaande is nie. Hy weet immers 
waar dit vandaan kom! Sy godsdiens, 
sy mensbeskouing en sy wêreldbe- 
skouing. 


Hier in Suid-Afrika het ons hierdie 
sentrale lewensbeginsels uitgedruk in 
die koppelwoord: Christelik-nasionaal. 
Ons weet dat vele met hierdie term 
spot, maar ons weet ook dat hulle 
alleen spot omdat hulle onkundig is. 
Met hierdie term wil ons alleen maar 
sê wie ons is en wat ons wil wees, op 
watter beginsels ons staan. Ons is 
Christene, deur Gods genade Sy kin- 
ders, wat bewus is van 'n roeping teen- 
oor die bodem waarop ons leef en 
teenoor die mense wat on die bodem 
leef. Dis al. En hierdie roeping ver- 


teenwoordig iuis ons vryheid, want ons 
is daardeur aan die vrymakende God 
gebonde en aan ons Christelik- 
Seinspireerde lewenspatroon. En dit is 
wat ons wil wees, want ons weet dat 
alleen hy wat aan God gebonde is, 
waarlik vry kan wees. 


En daarom Weet ons ook: as ons os 
vryheid wil behou, moet ons hierin 
vasstaan. Niemand het hierdie dinge 
waarin ons glo in ons keel afgedruk 
nie! (Daar was nie die minste dwang 
nie.) Dis beginsels waarvoor ons in 
ons vryheid gekies het. As ons dus 
behoudend is, konserwatief is, is en 
bly ons vry. Sonder om daarmee die 
moontlikheid, en die wenslikheid soms, 
van vernuwing en verstandige aanpas- 
sing en verandering te wil ontken. 
Maar as ons kronies rebelleer en in 
opstand teen die gevestigde is, dan 
soek ons weer vir die slawerny van 
beginselloosheid. Dan val ons terug na 
waar ons begin het. Jy kies in vry- 
heid vir 'n sekere vryheid, waarom 
dit dan weer (onnadenkend en bloot 
rebels) gaan verwerp? Om ons vryheid 
te behou moet ons vasstaan!) 


Wie ,,rondgewaai word deur elke 
wind van lering” is `n bejammerens- 
waardige figuur want hy is `n slaaf van 
sy koersloosheid en onbeslistheid. Hy 
sirkel doelloos rond en versmoor gees- 
telik in sy wanhopige soeke om te 
vervang wat hy verwerp het. Hy eia- 
dig in verwarring, frustrasie en sinne- 
loosheid omdat hy op hierdie weg 
nooit sal vind nie. 


Ek weet, die gevestigde kan maklik 
deur die toedoen van onverstandige en 
krampagtige mense ook 'n versmoren- 
de keurslyf word, en daarteen moet 
eweneens gewaak word. Die gevestigde 
is nie goed en reg bloot omdat dit ge- 
vestig en oud is nie. Dit moet waar 
en reg en goed wees. Maar die Christe- 
like godsdiens en die waardesisteem 
wat daarop gebou is, is goed en reg, 
want dis die wil van God en dit ver- 
teenwoordig die hoogste vryheid. As 
mense daar dinge gaan byvoeg deur 
eie waninterpretasie, dan moet die fout 
egter nie by die sisteem gesoek word 
nie, maar by die mense. En dan moet 
slegs gesuiwer en vernuwe word, maar 
nooit verwerp word nie, want waar- 
mee sal dit vervang word? Met die 
slawerny van menslike filosofiese sis- 
teme? 


Die eis van vryheid is dus: staan 
vas in wat deur jou Godgegewe vry- 
heid tot stand gekom het. Behou! Wie 
losraak word slaaf (van anargie en 
die ellende wat dit meebring. Daarvan 
het ons in die jongste tyd waarlik 
genoeg gesien). 

(Hierdie saak is besonder aktueel en 
daarom moet daar suiwer en verstam- 
dig oor gepraat word. Veral ons jeug 
het in hierdie begrippe verstrik ge- 
raak. Miskien as gevolg van 'n effens 
kritieklose en naiewe aanvaarding van 
wat `n liberalistiese wêreld aan hulle 
preek. Dis huidige studenteprobleme 
oor die hele wêreld is 'n bewys dat 
hierdie saak problematies geword het. 
En daarom moet veral hulie weer 
terug na die bron en eers weer goed 
luister voor hulle praat er dreig en 
opstandig raak. 


Ons vryheid het ons gebring by 
ons spesifieke lewens- en wêreldbe- 
skouing). Maar nou gaan baie vandag 
uit van die standpunt dat die geves- 
tigde per se sleg is en dat hulle die 
reg van rebellie daareen, en blinde- 
lingse verwerping daarvan het, juis 
om te wys hoe vry hulle is. En dit 
is 'n tragiese, patetiese en cnvolwasse 
denkfout. Werklik denkende, intelli- 
gente mense maak nie so nie — hulle 
vernuwe ja, maar behou. (Hulle vind 
gladnie behae in `n sodanige vernieti- 
gingsproses nie. Juis omdat hulle vry 
is, staan hulle vas in wat die vryheid 
vir hulle gebring het.) Hulle weet: die 
geskiedenis is `n harde feit. Dit be- 
proef, dit skat na waarde en skei die 
kaf van die korrels. Wie die toets van 
die geskiedenis ontken, wie daaraan 
nie waarde wil heg nie, gee blyke van 
`n skitterende kortsigtigheid en dom- 
heid. Trouens, dit is die geskiedenis 
wat ondubbelsinnig leer: wie sy suiwer 
visie op die vryheid kwytraak, ver- 
dwyn in vergetelheid en chaos — 
indiwidu sowel as volk. (Dink maar 
aan eens groot beskawings wat onher- 
roeplik verdwyn het!) 


Daarom moet baie goed besef word: 
'n mens se briliantheid en intelligensie 
word nie bewys deur die mate waarin 
jy rebels en reaksionêr teenoor die 
gevestigde is nie — so maak adoles- 
sente. Wysheid en volwassenheid ward 
bewys deur `n kritiese, analiserende, 
waardeskattende en behoudende gees- 
teshouding. Wie vernuwe, aanpas en 
dan behou, is verstandig, wie summier 
omverwerp is 'n kind. 


(En ons jongmense en studente in 
Suid-Afrika moet tog nooit die sim- 
pele denkfout van die Europese stu- 


dent maak nie. Daar word van hulle 
meer insig en verstand verwag. Hier- 
die dinge kan slegs chaos en ongeluk 
vir alle partye bring. Ons Godgegewe 
vryheid het ons gebring by wie €n 


C] Vervolg op volgende bladsy 

SKRIFVERKLARING 


Die dag toe die Here God die aarde 
en die hemel gemaak het, was daar 
nog geen struike in die veld op die 
aarde nie, en geen plante van die veld 
het nog uitgespruit nie; want die Here 
God het nog n'e laat reën on die aarde 
nie, en daar was geen mens om die 
grond te bewerk nie. Maar 'n mis het 
opgetrek uit die aarde en die hele 
aardbodem bevogtig. 


DR. J. P. OBERHOLZER 


Met hierdie woorde word ons terug- 
gevoer na die begin — die dag toe 
die Here die aarde en die hemel ge- 
maak het. Maar hier kry ons 'n heel- 
temal ander indruk as wat ons in 
Gen. 1,2v. kry. Daar word die chaos- 
toestand beskryf as 'n wêreldvloed wat 
deur die Skeppingsbevele van God ge- 
orden en bedwing is. Hier verneem 
ons van 'n ander soort chaos — 'n 
groot leegheid. Geen struike of plante 
nie en seen mens om die grond te 
bewerk nie. Die aarde is hier 'n kaal, 
droë massa wat nog nie die lewe- 
gewende reën ken nie; die grond is 
bevogtig deur 'n ,,mis” wat uit die 
aarde opgetrek het. Die vertaling van 
dié woord is nie heeltemal seker nie. 
Sommige vertalers wil die woord liewer 
weergee met ,,dou”, ander met ,.fon- 
tein”. Gesien die belangrike rol wat 
die dou in Palestina speel, is dit goed 
moontlik dat die skrywer ,,dou” be- 
doel. In die reënlose tye is dit die dou 
wat die Palestynse grond bevogtig. 

En die Here God het die mens ge- 
formeer uit die stof van d'e aarde en 
in sy neus die asem van die lewe 
geblaas. So het dan die mens `n lewen- 
de siel geword. 


Die eerste daad van die Skepper 
waarmee Hy die leë aardmassa vul. is 
dan die skepping van die mens. Dit 
geskied deur twee handelinge. Eerstens 
word die mens ,,geformeer uit die stof 
van die aarde”. Ons kan die woord 
ook vertaal: ,,En die Here God het die 
mens geboetseer van die stof van die 
grond”. Soos 'n kunstenaar uit die 
klei 'n kunswerk boetseer. so het die 
skepper uit die grond wat deur die 
dou of mis bevogtig is, die mens ge- 
formeer. Die tweede handeling waar- 
deur die mens in wording kom, is dat 
God in sy neus die asem van die lewe 
blaas. Let wel, hier word nie gepraat 
van 'n liggaam en 'n siel nie. Dit is 
die mens wat uit die grond geformeer 
word en in wie se neus God die asem 
van die lewe blaas. Daardeur word 





slegs gesê dat die mens as ,lewende 
siel” (of lewende wese) sy oorsprong 
en lewe vind in twee handelinge van 
God. Die eerste handeling verbind die 
mens met die erond; die tweede han- 
deling verbind hom met die lewe wat 
van God Self kom. Hy is dus, soos die 
apostel Paulus dit later stel. .uit die 
aarde. aards”. Hy is stof en sal tot 
stof terugkeer. Maar tegelvk staan hy 
as lewende mens in verhouding tot 
God. en wel so dat hv volkome af- 
hanklik is van Hom. Dat hv die 
lewensasem van God ontvang het, 
maak hom nog nie tot `n half-godde- 
like wese nie. want ook die diere dra 
die lewensasem (vgl. Gen. 7.22). Sy 
besondere posisie binne die sVepping 
ontvang die mens in Gen. 2 alreeds 
daardeur dat hv die eerste nroduk is 
van Gods skeppingswerk. 

Ook het die Here God `n tuin ge- 
plant in Fden, in die Ooste. en daar 
aan die mens wat Hv seformoaer het, 
`n plek gegee. Fn d'e Here God het 
allerhande bome uit die grond laat 
uitspruit. begeerlik om te sien en goed 
om van te eet. ook die boom van die 
lewe in die middel van die tuin. en 
die boom van die kennis van voed en 
kwaad. En daar het 'n rivier uit Eden 
nitgegaan om die tu'n na te maak: en 
daarvandaan is dit verdeel en het vier 
lope geword. Die naam van die eerste 
is die Pison. Dit 's hv wat om die 
hele land Hawila loon waar die soud 
is. En die goud van dié land is goed. 
Daar is ook balsemsom en onikssteen. 
Fn d'e naam van die twede rivier is 
die G'hon. Dit is hy wat om die hele 
land Kus loon. Fn die naam van die 
derde r'vier s die Hiddekel. Dit is hv 
wat oos van Assur loon. En die vierde 
rivier is die Frat. Toe het die Here 
God die mens geneem en hom 'n die 
tuin van Eden sestel om dit te bewerk 
en te bewaak. 


Die tweede handelinge waardeur God 
die leë aarde vul. is die aanleg van 'n 
tuin. met bome en water in oorvloed. 
Waar die gebied Eden geleë was, kan 
ons op grond van hierdie gegewens 
nie vasstel nie. Van die vier lope waar- 
in die rivier verdeel is wat die tuin 
benat het. ken ons twee. naamlik die 
Tigris (Hiddekel) en die Fufraat (Frat). 
Dit is die twee groot riviere waaraaan 
die Tweestromeland sv naam en be- 
staan ontleen. Langs die oewers van 
hierdie riviere het die groot kultuur- 
volke van die oudheid hulle tuiste 
gehad: die Sumeriërs. Assiriërs- en 
Babiloniërs. Watter riviere met die 
Pison en Gihon bedoel word, is onbe- 


DIE SKEPPING 


1 Gen. 2:4-25 


kend. Sommige verklaarders dink aan 
die Nyl en die Indus, ander aan die 
Rooi See en die Persiese Golf. Ons 
moet egter volstaan met die erkenning 
dat ons die Pison en Gihon nie kan 
identifiseer nie. Hawila is 'n ou naam 
vir Arabië terwyl Kus soms die Soe- 
dan, ander kere `n gebied in die Ara- 
biese skiereiland aandui. Van belang 
is dat die tuin en sy omgewing tege- 
lyk die kultuurland beliggaam. Dit 
word die gebied waarbinne die mens 
sy plek het en wat naas lewensmid- 
dele ook goud, balsemgom en oniks- 
steen (swart en wit agaat) lewer. Die 
plek van die mens in die tuin stel hom 
in `n diensverhouding tot God. Die 
gesag wat hy as bewerker en be- 
waker van die tuin uitoefen. maak 
hom nog nie eienaar van en beskik- 
ker oor die tuin nie. Hy vind sy plek 
en taak daarin in verantwoordelikheid 
teenoor God. 


Ons laat die twee bome wat beson- 
derlik genoem word, eers agterweë 
totdat ons by Gods bevel aan die mens 
kom. Daarby staan ons volgende 
maand stil. 





VRYHEID 


C] Vervolg van vorige bladsy 


wat ons is. Dis beslis nie die uitvind- 
sel van 'n klomp seniele, verkrampte 
en konserwatiewe oumense nie. Dis 
die rykdom wat ons geskiedenis ons 
gegee het. Dis beproef en daarom 
waar! En hierdie godsdiens en lewens- 
en wêreldbeskouing is nie staties of 
stagnant nie, mag dit nie wees nie en 
was dit ook nog nooit gewees nie. 
Dit groei en elkeen moet bydra tot die 
groei. Miskien kan die moderne jong- 
mens die meeste aan hierdie groei 
doen, maar dan langs die verstandige, 
behoudend-denkende weg.) 


Onthou: Die fondament en die be- 
ginsels van ons godsdiens en van ons 
Christelike lewens- en wêreldbeskouing 
staan deur die eeue vas, want. ,,Jesus 
Christus is gister en vandag dieselfde 
en tot in ewigheid”. 


Goed, wie so dwaas wil wees om 
die Christus en dit wat on Sy evangelie 
gebou is, te verwerp, hy moet dan 
maar gaan! Maar wie waaragtig wil 
lewe, vry wil wees en in sy siel ge- 
lukkig wil wees, moet hierdie weg be- 
wandel en vasstaan in wat hy as gawe 
van God ontvang het. 

jaar sonder enige onderbreking as re- 
dakteur van ,Die Hervormer” optree. 
Sy 32 jaarlange redakteurskap is 
heel waarskynlik `n ongeëwenaarde 
prestasie op die gebied van die kerk- 
like joernalistiek, waar ook al ter 
wêreld. 


Wat in hierdie verband ook vermel- 
ding verdien, is dat die naam Joh. 
Dreyer reeds in die nommer van 15 
Januarie 1923 vir die eerste keer on- 
der `n brief of artikel in ,De Hervor- 
mer” verskyn het. In sy brief wat op 
7 Desember 1922 aan die redakteur 
van ,De Hervormer” geskrywe is, in 
antwoord op 'n brief wat ds. D. F. 
Erasmus in ,,De Hervormer” van 15 
Oktober 1922 oor die C.S.V. geskrywe 
het, kan onder andere die volgende 
sinsnede gelees word: ,Dit pas my me 
as studentt om nou al stukke in ,Die 
Hervormer te skryf nie . . . . maar 
(hy) voel hom, na die lees van die 
artikel van ds. Erasmus, gedwonge om 
sulks te doen”, terwyl hy elders skry- 
we dat hy hom as student nie bevoeg 
ag om in kerkblaaie te skryf nie. Min 
het hy teen die einde van sy studietyd 
in Pretoria besef hoe ontsaglik veel hy 
nog mettertyd in ,,Die Hervormer” en 
elders sou skrywe! Na voltooiing van 
hulle teologiese studie aan die ou 
T.-U.K. het die twee broers in Februarie 
1923 na Holland vir verdere studie ver- 
trek. Hulle sou teen die einde van 
daardie selfde jaar weer na Suid-Afrika 
terugkeer om as predikante beroepbaar 
gestel te word. Die jaar 1923 sal vir 
sowel ds. Joh. as ds. Theunis Dreyer 
belangrik bly uit die oogpunt van hulle 
verbintenis met dié kerklike orgaan. 
In ,De Hervormer” van 15 September 
1923 skryf Joh. Dreyer oor sy indruk- 
ke wat hy gekry het na aanleiding van 
sy besoek aan Eisenach en die Wart- 
burg en die besondere plek wat die 
plekke in die lewe en werk van Luther 
ingeneem het. In dieselfde nommer- 
verskyn ook `n ander stuk deur hom 
met die titel: Iets over Holland waar 
hy eindig met die uitroep: ,,... Neder- 
land . . . Ik vergeet u nooit!” In die 
nommer van 15 November 1923 skryf 


T. Dreyer oor Een besoek aan Rome. 


Vir meer as 46 jaar beklee ,,Die 
Hervormer” 'n belangrike plek in die 
lewe en werk van die twee Dreyer- 
broers, veral in die lewe en werk van 
ds. Joh. Dreyer. Deur sy nou verbinte- 
nis met ,,Die Hervormer”, wat oor by- 
kans `n halwe eeu strek, het hy vir 
homself 'n ereplek in ons Kerk ver- 
seker, wat die komende jare nooit sal 


kan uitwis nie. Solank die Neder- 
duitsch Hervormde Kerk en die 
Afrikanervolk bestaan, sal die 
naam van ds. Joh. Dreyer steeds met 
eer en dankbaarheid vermeld word. 
Deur middel van die geskrewe woord 
wat hy oor baie jare op `n voortreflike 
wyse hanteer het, het hy vir hom `n 
plek van blywende betekenis in die 
harte van lidmate van die Neder- 
duitsch Hervormde Kerk en van sy 
volksgenote verseker. Mag die dag 
spoedig aanbreek dat sy Alma Mater, 
die Universiteit van Pretoria, homself 
vereer deur 'n ere-doktorsgraad in die 
teologie aan een van sy mees deurlug- 
tige oudstudente toe te ken. 











VRAEBUS 


Iemand het my gevra: Hoe moet 'n 
mens bid? 


Antwoord: 


Dit is 'n heel belangrike vraag, want 
om te bid is `n heilige saak. 'n Mens 
stel jou apart, los van die ,,wêreld” 
en almal rondom jou om jou gedagtes, 
om jou hart alleen op God te stel. 
Daarvoor is dit die beste om in jou 
binnekamer te gaan, afgesonder te 
wees van alles en almal wat jou aan- 
dag van God kan aftrek. 


In die gebed het jy as sondige, on- 
heilige mens met die Heilige te doen. 








DS. JOH. DREYER 





Daarom pas ootmoed in die gebed, nie 
die familiëre manier asof Gou jou 
maat is nie. 


Die gebed moet gedoen word nie op 
die styl van die alledaagse gesprekke 
nie, maar met gekeurde woorde. Dit 
moet bv. nie geskied op die manier 
soos iemand dit onlangs oor die radio 
gedoen het: ,,Here, ons sê eerstens vir 
U dankie . .. .” So praat 'n sekere 
nie-blanke volksdeel in ons land met 
mekaar maar so hoort dit in die gebed 
nie. Om dit Bybels te doen is veel 
mooier en meer in ooreenstemming 
met die verhewe eenvoud wat vereis 
word as ons God aanspreek. Bybels 
gestel sal dit wees: ,Here, ons dank 

] 


Die aanspraak van die gebed moet 
sober wees en nie 'n aaneenryging 
van die Goddelike eienskappe nie soos 
die rabbyne blykbaar lief is om te 
doen. Die gebede wat ons in die Bybel 
vind is sober. Ons noem as voorbeelde: 

2 Kron. 6:14 en volgende verse, Nehe- 
mia 9:32-37, Jesaja 63:15-17 en 64:1-9, 
Psalm 90 en 118. 


Die bidder moet die doel van die 
gebed ken. Eerstens is dit om God te 
verheerlik. Daarom begin die volmaak- 
te gebed wat Jesus Sy dissipels geleer 
het dan ook so. Eers na die verheer- 
liking van God, wat ook uitkom in die 
woorde van dankbaarheid vir die troue 
sorg en barmhartigheid van God, kom 
ons liggaamlike en geestelike node 
aan die beurt om dit alles vol geloofs- 
vertroue voor God neer te lê in die 
sekerheid van die geloof dat Hy kan 
en wil help. 


Die alledaagsheid, as ons dit so 
mag noem, in sommige openbare ge- 
bede bv. met die opening en sluiting 
van een of ander vergadering. val soms 
op. Dit styg so seldsaam uit bo die 
voor-die-hand-liggende behoeftes van 
die geleentheid en so sonder Bybelse 
inkleding. 


Mense, veral dié wat in die open- 
baar in die gebed moet voorgaan, sal 
goed doen om Bybelse gebede, asook 
die gebede in die verskillende formu- 
liere agter in die Psalm en Gesang- 
boeke, te raadpleeg. 


Onse Here Jesus waarsku daarteen 
dat ons nie soos die heidene met veel 
omhaal van woorde moet bid nie, en 
ook nie soos die Fariseërs nie, wat 
bid om van die mense gehoor te word 
en daarom die geleentheid aangryp om 
hulleself aan te prys en God te dank 
dat hulle nie soos die tollenaars en 
sondaars is nie. 


In ons gebede kom ook ons gods- 
dienstige opvattings uit. Daarom bid 
'n Rooms-Katolieke gelowige anders as 
'n Protestant, `n kerklid anders as 'n 
sekteman. Die wat goed luister sal met 
die radiodienste selfs merk dat leraars 
van die onderskeie Afrikaanssprekende 
kerke hulle gebede anders inklee. Dit 
geld nie alleen die oorvloedige gebruik 
van die woordjie ,,vir” deur leraars 
van 'n sekere kerk of die dit wat 
(Engels ,,that which”) van dieselfde 
broeders nie, maar die aanspreekvorm 
is in sommige gevalle al anders, soos 
ook soms die verdere woordgebruik. 


Ook in ons gebede ontbreek daar 
veel en het ons onderrig nodig. Daar- 
om sal ons ook soos die dissipels moet 
vra: Here, leer ons om te bid. 


i 


d aak. a 





Dit is merkwaardig hoe gou en hoe 
maklik `n volk vergeet, veral as `n 
volk aangespoor word om sy geskieds- 
nis te vergeet. Een van die vergete 
dae in die geskiedenis van die Afri- 
kaner is 27 Februarie, die herdenking 
van die slag van Maiuba wat in 1881 
die Vryheidsoorlog beslis het. Hierdie 
dag en hierdie veldslag het so `n be- 
slissende betekenis vir die Afrikaner- 
volk dat dit uiters merkwaardig is dat 
ons as gelowige Afrikaners toegelaat 
het dat hierdie dag op die agtergrond 
raak. Enersyds is dit te verstane dat 
Majuba en die verpletterende neerlaag 
wat general sir Pomeroy Collev daar 
gely het, nie aangename herinneringe 
inhou vir diegene wat `n groot bewon- 
dering vir imperiale Engeland het nie. 
Maar die herdenking van Maiuba be- 
teken nie dat die Afrikaner negatief 
op so 'n das slegs die neerlaag van `n 
engelse troepemag wil gedenk nie, 
maar veel eerder positief in herinne- 
ring wil roep wat daardie oorwinning 
vir die Afrikanervolk beteken het. 


Laat my toe om kortliks die beteke- 
nis van Majuba se veldslag te verdui- 
delik. Daarvoor moet ons net eers na 
die historiese situasie kyk. 


Aan die begin van 1877 het sir 
Theophilus Shepstone die ou Zuid- 
Afrikaansche Republiek geannekseer 
en daarmee 'n einde gebring aan die 
onafhanklikheid van die Voortrekker- 
republiek noord van die Vaalrivier — 
nieteenstaande die feit dat Engeland 
die onafhanklikheid van Transvaal 
kragtens die traktaat van 1852 erkan 
het. Hoewel daar baie redes vir die 
optrede was, was 'n sterk bydraende 
faktor dat goud in Oos-Transvaal ge- 
vind is en dat president Burgers dié 
goud gebruik het om goue munte mee 
te slaan in plaas daarvan om dit te 
verkoop. Die formele rede vir die 
anneksasie was die onderdrukking" 
van die Bantoe in die ZAR. Hierdie 
anneksasie het in die ZAR sterk protes 
uitgelok maar omdat die burgers op 
daardie stadium nie instaat was om 
met die wanen die onafhanklikheid te 
beveg nie, het dit voorlopig by die 
protes gebly. 


President Thomas Burgers het as 'n 
gebroke man die ZAR na die annek- 
sasie verlaat en omdat hy sy totale 
besit in belang van die ZAR gebruik 
het, het hy in groot armoede in die 
Kaapkolonie gaan woon. Eers in 1878 
is aan hom 'n staatspensioen uitbetaal 


MAJUBADAG 


wat hy ontvang het tot aan sy dood 
op 9 Desember 1881. 

Die amptelike protes teen. die an- 
neksasie was `n belangrike set want 
dit het aan vise-president S. J. P 
Kruger, wat in 1877 tot dié amp ver- 
kies is, en sy medestanders 'n basis 
gegee waarop hulle na die anneksasie 
kon voortgaan met hulle pogings om 
die anneksasie ongedaan te maak. 





PROF. DR. A. D. PONT 





Betreklik gou na die anneksasie het 
die nasionale gevoel en selfrespek in 
die ZAR al meer en meer in opstand 
begin kom teen die optrede van Fige- 
land. In daardie verset het veral Kru- 
ger en saam met hom Piet Joubert, 
`n leidende rol gespeel. Reeds vroeg 


in 1878 het groot getalle Transvaalse 
burgers van tyd tot tyd bymekaarge- 


Hierdie volksvergaderings het hulle 
hoogtepunt gevind in die groot by- 
eenkoms te Paardekraal in Desember 
1880. Daar het die burgers onder lei- 
ding van die driemanskap oud-presi- 
dent M. W. Pretorius, vise-president 
S. J. P. Kruger en kommandant P. J. 
Joubert besluit om met die wapen 
die onafhanklikheid van die ZAR te 
herstel. Daar by Paardekraal is ook 
'n plegtige belofte afgelê, `n belofte 
wat in baie opsigte ooreenkom met die 
beroemde gelofte van 1838. Hierdie 
belofte van 1880 het in die teken ge- 
staan van die weerstand van die Afri- 
kaner teen integrasie met die engelse 
taal. kultuur en politieke koers. Dit is 
'n dokument wat andermaal die Afri- 
kaner se bewuste sekerheid onder- 
streep dat hy sv eie identiteit, sy ele 





`n Tekening van Maiuba net na die slag van Majuba. 


kom om met mekaar te raadpleeg hoe 
om hulle onafhanklikheid te herwin. 
Hierdie samekomste het die nasionale 
gevoel al meer en meer laat oplaai. 
Op 19 Desember 1878 het 'n 5,000 
burgeers by Wonderfontein bymekaar- 
gekom en dit duidelik gestel dat hulle 
vry en onafhanklik wou wees. Op 
grond van hierdie vergaderings waar 
ds. N. J. van Warmelo, die Hervormde 
predikant van Heidelberg dikwels ge- 
preek het, het Kruger 'n verdere aan- 
sporing gevind om met die engelse 
Owerhede te onderhandel oor die her- 
sek van die onafhanklikheid van die 


taal, sy eie geestelike erfenis in Af- 
rika wil en moet handhaaf in sy eie 
vrye vaderland. By Paardekraal is 
hierdie bewustheid met 'n klipstapeling 
gedenk. Merkwaardig van die groot 
Paardekraal-samekoms was dat daar 
net een predikant was wat bereid was 
om sy lot by sy volk in te gooi en 
dit was ds. N. J. van Warmelo. Later. 
toe die oorwinning beveg is, was daar 
baie predikante wat met groot wel- 
sprekendheid aan die Boerekant ge- 
staan het. In Desember 1880 was dit 
net een predikant van die ou Staats- 
kerk. y 

 VROUERUBRIEK 


Om van opvoeding en van verant- 
woordelikheid daarteenoor te praat, 
implisaer dat daar `n algemeen aan- 
vaarde doelstelling t.o.v. die opvoeding 
is en dat daar gestreef moet word om 
hierdie doelstelling te verwesenlik. 





MNR. G. S. VAN NIEKERK 





Hierdie doelstellings het deur die 
eeue heen, van plek tot plek, van tyd 
tot tyd en van nasie tot nasie verskil. 
Ook vir ons eie volk het die opvoe- 
dingsdoelstelling van een tydvak tot 
die ander verander. Pas 120 iaar gs- 
lede was dit voldoende om slegs die 
basiese van lees, skryf en reken te 
ken, want die lewensomstandighede 
het nie meer vereis nie. Hierdie on- 
derrig het dikwels aan moedersknie 
geskied. Hierdie doelstelling in 'n ver- 
anderde lewe, waar hoër eise van dag 
tot dag gestel word, is ondenkbaar. 
Deur die voetspore van ons volk se 
gang te volg, spreek dit egter duidelik 
dat daar nog altyd die strewe was om 
die opvoeding Christelik te hou, om 
die kind te laat ontwikkel om aan 
lewenseise te voldoen en om sy Skep- 
per deur sv doen en late te verheerlik. 

Wat is dan ons opvodingsdoelstelling 
in die hedendaagse gejaagde lewe met 
eise en prikkels op soveel terreine dat 
dit vir die opvoeding, ja selfs vir me- 
nige ouer, vreesaanjaend word? Die 
mens is 'n God-geskape wese meat toe- 
bedeelde potensialiteite. Met sy ge- 
boorte word hy in 'n bepaalde milieu 
geplaas wat, na mate hy ontwikkel, 
bepaalde eise aan hom gaan stel en 
verantwoordelikhede aan hom gaan 
toedig. Die opvoeding van hierdie aan- 
vanklik-hulpelose. dog hoogs-gekom- 
pliseerde wese, behoort derhalwe ten 
doel te stel om die aangebore po- 
tensialiteite te ontwikkel sodat hy as 
mens en wese tot volle ontplooiing 
kan kom om sodoende 'n volwaardige 
plek in die lewe in te neem en deur 
die toepassing van al sy moontlikhede 
sy Skepper te verheerlik. Met ander 
woorde hy moet gelei word tot 'n vol- 
waardige volwassene wat volle verant- 
woordelikheid teenoor sy medemens 
en teenoor sy God sal aanvaar. 


DIE OUERHUIS EN OPVOEDINGS. 
VERANTWOORDELIKHEID 


Die doelstelling, soos hierbo aangestip, 
en wat seker deur elke weldenkende 
Ouer as ideaal gesien word, plaas in 
die eerste plek 'n groot verantwoorde- 


Opvoedingsverantwoordelikheid 


likheid op die ouer, wat nie sonder 
meer verwerp of negeer mag word nie. 
Opvoedingsverantwoordelikheid begin 
reeds in `n voorgeboortelike stadium 
en dit is die groot voorreg van die 
moeder om toe te sien dat geestelike, 
psigiese en fisiese invloede die kind 
tot voordeel sal strek. Die invloede 
wat uitgeoefen word en die doelgerigte 
opvoedingsprikkels wat daargestel 
word, laat op die kleinkinder- en voor- 
skoolse kind `n onuitwisbare basis vir 
toekomstige ontwikkeling. Die moeder / 
kind verhouding is nie bedoel of op 
hierdie stadium verbreek te word nie. 
Doelgerigte verryking van die erva- 
ringslewe en stoffering van 'n taalskat 
sal alleenlik daartoe lei dat die ouer 
later die vreugde sal smaak van posi- 
tiewe vordering wat die kind sal maak 
in sy ontwikkelingsgang. Hoe jammer 
tog dat hierdie groot verantwoordelik- 
heid so dikwels nie deur `n moeder 
besef word nie, of dat finansiële nood 
haar noop om die wondergeskenk aan 
die genade van minder-aanbevole in- 
vloede toe te vertrou! 


Opvoeding van die kind is in die 
eerste en in die laaste plek die ver- 
antwoordelikheid van die ouer. As ge- 
volg van die jongste ontwikkeling op 
industriële. kommersiële en maatskap- 
like gebied het die neiging ontstaan 
cm hierdie verantwoordelikheid op die 
skool oor te dra. Daar mag egter nooit 
vergeet word nie dat die skool slegs 
'n instelling is om bv te staan, om 
aan te vul. omdat die ouer nie altyd 
meer aan al die vereistes kan voldoen 
nie. Die huisaltaar en daardie fynere 
nuanses wat tussen ouer en kind be- 
staan. kan egter nooit vervang word 
nie. Hoe kan die onderwvser, met 'n 
massa kinders om hom heen, daardie 
fynere jinvoeling van situasies en se- 
moedstemminge bewerkstellig? Hoe 
kan hy die fyn-besnaarde die aand- 
stemming laat aanvoel of die gesans 
van die voëls en die gemurmel. van 
`n waterstroompie laat waarneem? Hoe 
kan hy onderskei tussen die sogenaam- 
de opstandigheid. dwarsheid, stoutig- 
heid en die andersins passiewe aanvaar- 
ding en moontlike passiewe deake en 
uiteindelike verstandelike-luie. Hierdie 
aspekte word deur die ouer fyn waar- 
geneem, fyn aangevoel en gerig, en 
geirriteerdheid word sê gerig dat kon- 
sentrasie en derhalwe positiewe ont- 
wikkeling die plek neem van `n pas- 
siewe terugvalling. Hierin 1ê dikwels 
die klagtes van ouers teenoor onder 
wysers. Laat ons derhalwe besef dat 
dit ons primêre veranwoordelikheid as 

ouers is, en dat die moderne lewe dit 
meebring dat ons die konsentrasiever- 
moë, ja, die hele vermoë van ons kind 
sal rig om doelwitte te stel wat hy 
met mening sal nastreef. Dit is der: 
halwe ons taak as ouer om daardie 
vertroue by die kind in homself te 
skep om take aan te pak, die lewens- 
situasies te aanvaar, om voort te beur, 
en nie sal rus voordat hy sy doelwitte 
verwesenlik het nie. Alleenlik dan sal 
die kind kom tot verwesenliking van 
sy potensiële moontlikhede. 


In hierdie gedagte lê dan opgesluit 
die wete dat ons, as ouers, die verant- 
woordelikheid moet aanvaar dat ons 
moet toesien dat die kind bewaar sal 
bly teen spanning wat moontlik kan 
lei tot ontwrigting, dat die verhouding 
tussen liggaam en gees gebalanseerd 
sal bly, dat sekuriteit bekom sal word, 
dat die kind homself sal begryp, dat 
hy daarna sal streef om 'n gebalanseer- 
de lewe te lei, dat sy emosionele 
ontlading gerig sal word, dat hy posi- 
tiewe gesindhede in die lewe sal ont- 
wikkel en dat sy godsdienstige waardes 
gerig sal wees, dat hy 'n positiewe 
lewensiening sal ontwikkel en dat sy 
interpersoonlike verhoudings daarna 
sal streef om sy medemens te waar- 
deer, respekteer en lief te hê. 


Geen verantwoordelikheid word aan- 
vaar indien die ouer passief bly en 
nie doelgerig die kind aktiveer nie. 
Dit is ook nie voldoende as slegs be- 
langstelling in die kind se doen en 
late getoon word en die saak verder 
daar gelaat word nie. Positiewe lei- 
ding is noodsaaklik. Die voorbeeld was 
nog altyd `n beproefde wyse om die 
kind te stimuleer. 'n Rustige en kalme 
huisatmosfeer, waar God gevrees word 
en waar ouer en kind meedoen in die 
huislike belange en saam ideale na- 
streef, skep reeds `n gesonde klimaat 
vir 'n positiewe ontwikkeling van die 
jongeling. Indien gesindhede in die 
hiuis negatief is, kan daar slegs verwag 
word dat hierdie negatiewe siening op 
die kind oorgedra en in sy latere lewe 
uitgedra sal word, wat weer op sy 
beurt 'n stremmende uitwerking op 
sy ontwikkeling sal hê. Gesindheids- 
vorming is 'n belangrike faktor wat 
nie in die leerproses onderskat mag 
word nie. Net so mag die sekuriteits- 
gevoel ten opsigte van die huis, die 
wete dat vader en moeder my die 
nodige onderskraging in liefde, in 

DIE KINDERS SE HERVORMER 


/ oe 
n Seuntjie en Jesus 


In 'n klein huisie naby die see van 
Galilea het `n seuntjie gewoon. Ons 
weet nie wat sy naam was nie, maar 
ons noem hom maar Jakob. Jakob se 
vader was `n visser en sy maats se 
pappies was ook almal vissers. Hulle 
het elke dag met hulle bootjies op die 
meer uitgevaar om vis te vang in groot 
nette. Jakob het ook al saamgegaan 
en dit was vir hom baie lekker so op 
die blou water. 


Jakob en sy ouers het nie baie geld 
gehad nie en hulle het elke dag vis 
geëet. Party vissies het hulle gesout 
en drooggemaak soos ons biltong 
maak. Dit was vir Jakob baie lekker. 


Eendag kom Jakob uitasem by die 
huis aan. Hy kry sy Mammie in die 
kombuis besig om broodijjies te bak. 
Mamma, ag kan ek asseblief saam 
met Josef gaan om na die Wonderlike 
Man te gaan luister?” soebat hy. 


,Wie is die Wonderlike Man cn 
waar is hy?” wil sy ma weet. 


Mamma, hulle sê sy naam is Jesus, 
en Mamma, Josef sê hy het gehoor 
dat Jesus 'n blinde man se oë oopge- 
maak het en siek mense gesond ge- 
maak het”, vertel Jakob met groot 9ê. 
,Hy is nou daar by die meer en almal 
gaan na Hom luister. Kan ek maar 
gaan Mamma?” 


,Goed, Jakob, gaan maar, maar jy 
moet soet wees en voor donker terug- 
kom, hoor!” sê sy ma. 


,Dankie Mamma”, roep Jakob en 
wil net uithardloop toe sy ma hom 
weer terugroep. ,Kom, neem hierdie 
paar broodjies vir jou en Josef saam 
en vat sommer op die stoep 'n paar 
vissies van die draad af”. 


,Ja, dankie Mamma, totsiens Mamma” 
en Jakob hardloop met die pakkie kos 
uit. Buite wag Josef, sy maat, al on- 
geduldig en hulle draf haastig strand 
toe. 


Op die strand kry hulle die groot 
skare wat verslae staan en kyk hoe 
die skuitjie waarin Jesus en sy dissi- 
pels is, al verder wegvaar. Toe hulle 
egter sien waarheen die skuitjiie vaar, 
begin hulle haastig op die strand 

aanstap in dieselfde rigting. Ja- 
kob en Josef stap ook saam. 


rDaar land hulle mou", roep die 
voorstes en begin . Party 
mense dra siek kindertjies in hulle 
arms en ander help siek vriende om 


oor die weg te kom. Almal wil na 
Jesus gaan. 


Jesus het uitgeklim en toe hy die 
skare sien, klim hy teen die berg uit 
tot waar almal hom goed kan sien 
en daar gaan sit hy en sy dissipels 
Op die gras. 


Die mense was baie moeg van die 
vinnig stap en gaan sit sommer oral 
op die gras rond. Jakob en Josef 
klim op tot by Jesus. Jesus kyk op 
en sien die skare wat almal so moeg 
lyk. ,,Waar gaan ons nou brood koop 
vir al hierdie mense, Filippus?” vra 
Hy vir die een dissipel langs Hom. 
Filippus kyk Hom verbaas aan. ,,Mees- 
ter”, sê hy, ,al het ons 200 pennings 
gehad sou ons nie vir almal brood 
kon koop nie. Daar is seker maklik 
5,000 grootmense en nog baie kin- 
ders”. 


Jakob en Josef hoor dit alles. Hulle 
sien hoe jammer Jesus vir die mense 
is. Langs Jakob sit nog 'n dissipel. 
Sy naam is Andreas. Hy lyk baie 
vriendelik en Jakob trek hom aan sy 
mou. Andreas kyk om en glimlag vir 
Jakob. ,,Hier is 'n paar broodjies en 
vissies vir Jesus”, sê Jakob, en hou 
die pakkie na Andreas uit. ,,Ek is tog 
nie honger nie. Jesus kan dit maar 


kry”. 


Andreas neem die pakkie met 'n 
glimlag. ,,Ek sal dit vir Hom gaan 
gee. Ek dink Hy sal baie bly wees”, 
sê hy, en staan op. Hy gaan gee die 
pakkie vir Jesus en wys na Jakob. 
Jesus neem die pakkie en staan op. 


,Laat almal in rye op die gras sit”, 
sê Hy vir die dissipels. Hulle kyk 
verwonderd na Hom, maar maak soos 
Hy sê. Toe almal sit, staan Jesus op, 
kyk na die hemel en bid. Daarna begin 
Hy om die broodiies in stuuke te breek 
en ook die vis. Hy gee dit vir Sy dis- 
sipels en sê hulle moet dit uitdeel. 
Almal is doodstil. Die dissipels begin 
voor en deel uit. Jesus hou aan met 
brood en vis breek. Dit raak nie op 
nie. Almal eet. Naderhand is almal 
versadig en begin opgewonde gesels. 
Nou beveel Jesus die dissipels om al 
die stukkies op te tel wat daar rond- 
lê. Jakob en Josef help ook. Uiteinde- 
lik is alles skoon en daar staan nie 
minder as twaalf mandiies vol oor- 
skietkrummels nie. Baie meer as wat 
Jakob ooit gehad het. 


Nou begin Jesus met die mense 


praat. Hy vertel van die hemel en 
Sy Hemelse Vader, Hy sê almal moet 


al “MT 


mekaar liefhê en mekaar help en toe 
kyk hy vir Jakob en Jakob voel baie 
gelukkig. 


Toe Jakob die aand doodmoeg by die 
huis kom, vertel hy alles vir Sy ma 
en pa. 


“Maar, Jakob”, sê sy Ma, ,dit was 
dan net vyf broodiies en twee vissies 
en jy sê daar was honderde mense? 
Jok jy nie?” 


Nouja, ek het mos vir Mamma gesê 
Jesus is 'n wonderlike Man” sê Jakob, 
en sy oë begin toeval. Mamma gaan 
saam met hom bed toe en voor hv aan 
die slaap raak dink hy weer aan die 
wonderlike Jesus vir wie hv vyf 
broodjies en twee vissies gegee het. 





KUIF 


Sy vlerke voel lam. Langer as vyf 
minute kan hy nie meer dryf nie. Pa- 
teties fladder hy nog vir die laaste 
maal. Mêre sal hy seker kos vir die 
paddavisse wees. En daar is juis so 
baie paddavisse in die dam. Oe, en 
amper vergeet hy van die watersker- 
pioene! Hulle sal seker sy gorrelpyp 
afvreet. En die waterhondiies wat soos 
vinnige motorbootiies on die water 
vaar sal seker sy stertvere afknibbel. 
Ou Kuif voel sommer mistroostig en 
misrabel. Om nou sê tot 'n einde te 
kom! 


Stefaans loer oor die damwal. Sy 
oë val amper uit sy kop. ,'n Kwêvoël, 
'n Kwêvoël! Hier dryf 'n kwêvoël op 
die water!” Stefaans spring op die 
wal. Hy wou net induik toe dit hom 
byval dat hy nog sy skoolklere aan 
het. Stefaans is in vertwyfeling. Hard- 
loop hy terug huis toe, kan die kwê- 
voël intnssen versuip. Spring hy met 
Sy nuwe skoolklere in die water, raas 
sy ma sy ore af. Om nie eers te praat 
van sy nuwe kleurbaadjie wat hy 
net dié middag gekry het nie. Ste- 
faans brul socs 'n gorilla en spring op 
en af op die damwal. Dis nou om 
enige man die wilde aapstuipe te gee. 
Dit sal nou net met hom gebeur. Hoe- 
kom moet die kwêvoël nou juis in die 
middel van die dam ronddryf? Kan 
SO 'n ellendige voël dan nie laangs die 
kant inval nie? 


] Blaai om 


Die Hervormer, Februarie 1969, Bladsy 15 





Ou Kuif gee weer 'n laaste paar 
fladderings. Dit spoor Stefanus tot 
aksie aan. Daar waai sy baadiie. Dan 
volg sy hemn en broek en skoene en 
kouse. Kwêvoëls kan nie helder oordag 
verdrink terwyl Stefaans bystaan nie! 
Winter of te nie—Stefaans spring `n 
groot spring. Hy wil so min as moont- 
lik in die water wees. Toe Stefaans die 
water raak, gil hy. Die gil laat ou 
Krêkkêr, die skilpad eintlik sy oë knip. 
Hy wou met weer vir ou Jamper 
stormloop. 


Toe Stefaans bokant die water uit- 
kom, is ou Kuif net 'n tree van hom 
af. Twee vinnige hale en hy is by 
hom. ,Ek het hom, ek het hom!” skree 
Stefaans. Vergeet is die kou water. 
Intussen het Jeanette, Ansie en Naomi 
gedink Stefaans word deur `n luislang 
ingesluk. Hulle wil graag die luislang 
van slegte spysvertering red en lê 
oop dam toe. Op daardie tydstip klim 
Stefaans op die wal uit. 


O, wêreld, hier kom die dogters 
aangehardloop! Moet alle ramoe hom 
dan vandag tref? ,,Bly weg!” gil Ste- 
faans. Met die kwêvoël in die een 
hand gryp hy na sy kleurbaadjie. Die 
dogters steek in hulle spore vas. Ste- 
faans moes seker sonder klere in die 
water geval het. Dan sien hulle die 
kwêvoël. ,,Stefaans, jong, wat het jy 
daar? Is dit 'n tarentaal?” skree An- 
sie. ,,Nee man”, sê Naomi, ,.dis 'n 
uil”. ,.Is julle nou laf? Kan julle nie 
sien dis 'n mossie nie?” sê Jeanette. 
Stefaans snork verontwaardig. ,,On- 


nosel goed, hierdie is 'n kwêvoëlt” 
,Haai jong, Stefaans, waar kry jy 
hom?” Dis wat Stefaans wil hê. Hy be- 
skrywe die vreeslike duikslag en red- 
dingspoging soos daar min in die land 
se geskiedenis voorkom. Soos Wolraad 
Woltemade het hy die drenkeling te 
hulp geswem. 


Stefaans wou nog verder uitwei, 
maar sy tande het intussen so begin 
kletter van die koue dat hy skaars sy 
kiewe kon beweeg. Hy staan nog 
feitlik sonder klere! ,'n Handdoek”, 
brul hy. Die drie nael terug huis toe. 
sHeng, Stefaans is darem 'n dapper 
ou!” Gou terug met die handdoek, 
twee vir Stefaans, een vir die kwêvoël. 


Soos `n held wat net van die slag- 
veld af terugkom, stap Stefaans terug 
huis toe. Die dogters gons soos bye 
om hom. Almal wil gelyk praat. ,,Ste- 
faans kan hy pap eet?” ,,Sal hy long- 
ontsteking kry?” ,,Stefaans, gaan jy 
hom vir die dieretuin gee? Stefaans, 
kan ek hom `n bietjjie dra?” Stefaans 
is in sy noppies. Warm afgedroog 
kletter sy tande ook nie meer so baie 
nie. Met die nodige meerderwaardig- 
heid in sy stem sê hv: ,.Nee man. 'n 
kwevoël eet nie pap nie; hy vreet bes- 
sies en veldvrugte en natuurlik koe- 
jawels, papajas, druiwe en moerbeie 
as hy dit in die hande kan kry. En 
natuurlik sal hy nie longontsteking 
kry nie. Ek het hom mos droogge- 
maak. 


Plegtig word ou Kuif jn 'n skoendoos 
met watte gesit en versigtig in Ste- 
faans se klerekas gebêre. 

Toe die dag breek die volgende 
mêre voel ou Kuif alweer pure kwê- 
voël. Hy fladder in die doos tot hy 
uit is. Soe, maar dis donker! Kwéê@êl” 
skree hy. Stefaans is net in sy dromsa 
besig om aan 'n swemgala deel te 
neem. Hy staan gereed op die wal. Die 
afsetter lig sy rewolwer. Kwêêll skiet 
die rewolwer en Stefaans val in die 
swembad. Dadelik is hy helder wak- 
ker. ,Kwê@êl!” skree ou Kuif weer in 
die kas. Stefaans hardloop na die kas 
toe. In die kamer is dit al helder lig. 
Ou Dagbreker, die mossie, sit al toeka 
in die enkeldoringboom en skree. Ste- 
faans maak die kas oop en ou Kuif 
fladder uit. Deur die oop venster vlieg 
hy tot in die enkeldoringboom. Flik- 
kers blaf amper sy malle verstand af. 
Om te dink sulke voëls vlieg helder 
oordag uit die huis uit! 


Ou Kuif besluit dis 'n lekker plaas. 
Hier sal hy graag wil bly. ,.Kwêêt” 
koggel hy vir Flikkers uit, en begin sy 
vere te kam. 


MOOI DINGE 


Die huisgesin sit om die tafel. Pappa 
lees vanaand weer die verhaal van die 
Skepping. Die kinders ken dit almal. 
maar dit bly vir hulle mooi en almal 
luister aandagtig. 


,Toe sien God alles wat Hy ge- 
maak het, et — dit was baie goed”, 
lees Pappa en maak die Bybel toe. Na 
die gebed, sing hulle almal saam Ge- 
sang 7:2. Al wat op aarde wemel en 
in die water leef .. .” 


,Gert, en wat het jy vandag gesien 
van al die goeie dinge wat God ge- 
skape het?” vra Pappa. Gert skrik half 
en sy ore word rooi. Hy het net gesit 
en dink aan die posduif wat Oom 
Fritz vir hom present gegee het. 


,E-e-ekskuus Pappa?” vra hy verleë, 
en die dogters lag. 


“Ek sê, wat het jy vandag gesien 
wat vir jou mooi was, man”, sê Pa. 


MOOI?” vra Gert en hy dink. ,,Wiel 
ek weet nou nie juis wat Pappa be- 
doel nie, maar die posduif wat Oom 
vir my gegee het is vir my baie mooi. 
So `n bruinerige een — het Pappa hom 
gesien?” sê Gert en wil net begin be- 
duie presies hoë mooi die duif is. 


,Ja, kêrel, dis wat ek bedoel en ek 
hét die duif gesien. Hy is `n regte 
wenner. Dit is nou 'n pragtige voor- 
beeld van hoe mooi en goed al die 
voëls is wat God geskape het. Wat van 
jou Hettie? Het jy vandag iets gesien 
wat mooi was?” 











,O ja Pappie, ek het die mooiste 
klein katjies gesien by Annie. Hulle 
ogies is nou net oop en hulle lyk soos 
bolletjies wol!” Hettie se ogies blink 
en Mamma, hulle is so lekker sag as 
mens hulle teen jou hou. Annie se ma 
sê ek kan enetjie kry as Mamma ja 
sê. Kan ek asseblief Mammie?” Hettie 
kyk angstig na Mamma. 


,As Pappie ook so dink, kan jy maar 
enetjie kry, my kind”, sê Mamma met 
'n glimlag. 


,Dit sal gaaf wees as hy net sal 
sorg dat hier nie meer muise in die 
motorhuis kom nie”, antwoord Pappa 
en voeg by: ,Maar onthou, jy moet 
vir hom sorg, nie Mamma of iemand 
anders nie, hoor!” 


,O, ja Pappa, baie baie dankie! Pa. 
God het mos katjies ook gemaak, né 
Pa? Lees mens van katte in die 
Bybel?” vra sy. 


Natuurlik nie, verspot!” sê Gert. 


Wel, ek kan nie onthou dat ek al 
iets van 'n kat gelees het nie”, sê 
Pappa, maar kom ons kyk. Gert bring 
gou vir ons daardie dik rooi boek wat 
op my lessenaar lê — die Bybelse 
Ensiklopedie”. 


Gert is gou terug met die boek. 
Kyk nou by K Gert, dis amper SOOS 
`n woordeboek”. Gert maak die dik 
boek oop en soek tot by K. Dan lees 
hy met sy wysvinger van bo-af ,Kasif- 
ja, Kassie, Kastor, Kattat . . .. ss 


Wat is dit alles?” vra San skoon 
verslae oor die vreemde woorde. 


Dit is alles woorde en name wat 
in die Bybel voorkom. Hier kan iv nou 
opsoek op watter plek in die Bybel 
die woord staan en wat dit beteken 
en so aan. Hier is ook prentjies van 
voorwerpe waarvan 'n mens lees, ver- 
duidelik Pappa. 


,Wel, hier staan niks van katte 
nie”, sê Willem, ,,net Kattat. en dis 
`n plek op die grens van Schulon”, 
lees Willem nou ewe slim. Hettie lyk 
teleurgesteld. ,.Staan daar iets van 
Duif?” Willem soek gou onder D. 
,Haai, hier staan sommer 'n la-ang 
stuk oor duiwe”, sê Gert en beg'n 
sommer saggies vir homself lees. 


Pappa het nie nie vir my gevra 
van mooi dinge nie!” kla San, ,,en ek 
het sommer baie mooi dinge gesien”. 


Nou toe, laat ons hoor wat my 
groot dogter gesien het”, lag Pappa. 


oo rHm..mm.. ek het e..e” sy kyk 
vinnig rond, ,,mooi blomme gesien", 


sê sy vinnig toe sy die blomme op 
die tafel raaksien. Almal lag, maar 
sy gaan aan: ,ek het nog die vissies 
in die visdammetjie gesien én Tannie 
Rita se nuwe babatiie! sy kyk rond 
baie tevrede met haarself. 


,Dis baie mooi, my kind”, sê Pappie 
met 'n glimlag. ,Ek sien sommer jy 
loop met oop oë deur die wêreld. Julle 
kan gerus elke aand vertel van die 
mooi dinge wat julle gedurende die 
dag gesien het”. 


,Goeie plan” sê Mamma. Ek het 
darem ook iets moois gesien”. 


,Wat Mamma?” vra die nuuskierige 
klein San. 


,'n Vriendelike Pa en drie pragtge 
kinders wat gaan skottelgoed vas”, 


lag Mamma en stap vinnig kombhis toe. 














Voedsel in Bybelse Tye 


Die woord gasvryheid laat mens 
altyd eerste aan kos dink en die ander 
geriewe daaraan verbonde moet nood- 
wendig 'n mindere nlek inneem. 


In ons tyd met sy vinnige kommuni- 
kasiemiddele is dit geen probleem om 
kos in die huis te kry nie. Vir die 
mense in Bybelse tve was dit egter 
nie so maklik nie en het dit noukeurige 
beplanning geverg om die gesin en 
baie maal gaste ook te voed. 


Dit is baie interessant om 'n bietjie 
stil te staan bv die kos wat hulle geëet 
het. 


Brood het van die vroegste tve af 
die grootste deel van elke dag se 
voedsel uiteemaak. Tn die Bybel word 
op meer as 200 nlekke verwys na 
brood. In Genesis 21:14 lees ons: ,,Toe 
is Abraham die mOre vroeg op, en 
hy het brood en 'n sak met water 
geneem en dit vir Hagar gegee deur 
dit op haar skouer te sit . . . .” In 
baie gevalle word brood as 'n algemene 
woord vir kos gebruik. 


Brood is gebak van meel wat van 
koring of gars gemaak is. As julle nou 
weer die verhaal van Gideon in Rig- 
ters lees, sal iulle merk dat daar van 
'n garsbroodijie gepraat word. Die kor- 
rels is in 'n stampblok of vysel, of 
deur dit tussen twee klippe te vrywe, 
gemaal alhoewel daar ook meules was. 
Die handmeules waarvan ons in Num. 
11:8 lees, het bestaan uit twee ronde 
plat klippe waarvan die onderste een 
in die grond vas en baie hard was. Die 
boonste klip is sagter en is gewoonlik 
deur een of twee vroue in die rondte 
gedraai. Later het hulle 'n gat in die 
boonste een gemaak waar die korrels 
ingegooi is. 


Om die meulsteen te draai, was ver- 
nederende werk en is gewoonlik deur 
slavinne gedoen. Nou kan ons verstaan 
wat `n groot vernedering die Filistyne 
Simson aangedoen het deur hom te 
dwing om die meulsteen te draai soos 
ons lees in Rigters 16:21. 


Die brood is met 'n suurdeeg gebak 
behalwe by paasfees wanneer hulle on- 
gesuurde koeke geëet het. 


In die meeste huise is wat ons van- 
dag roosterkoek noem, gebak dit wil 
sê die stukke deeg is op warm klippe 
gelê en moes ten minste eenkeer om- 
gedraai word. Ook is `n bakolaat ge- 
bruik wat van vster of klei gemaak 
was. Dit het on klippe gerus sodat daar 
vuur onder gemaak kon word. Die 
platkoeke is maklik gebreek en daar- 
om lees ons dat Jesus by die instelling 
van die nagmaal die brood gebreek het. 


Brood is ook in primitiewe oonde 
gebak, en miskien skryf ons eendag 
daaroor as daar genoeg belangstelling 
voor is. 


Die manna wat hulle in die woestyn 
geëet het, was ook maar brood. en die 
Jode het moeg geword om net daarvan 
te eet. Dit is toe wat hulle bv Moses 
geklae het soos ons lees in Num. 
11:4-6: ,,Toe het die kinders van Israel 
ook weer geween en gesê: Wie sal vir 
ons vleis gee om te eet? Ons dink aan 
dis visse wat ons in Egipte verniet 
kon eet, aan die korikommers en die 
waterlemoene en die nrei en die uie 
en die knoflok. Maar nou is ons siel 
dor; daar's glad niks nie: net die 
manna is voor ons oë”. 


Hulle het dus eitlik verlang na die 
dinge wat hulle gebruik het om die 
kos geurig gaar te maak. Die vis waar- 
van hulle praat was volop in die Nyl 
en moes net gevang word en dit spreek 
vanself dat toe hulle wegtrek van die 
Nyl daar geen sprake van vis was nie. 
Die gesoute vis wat hulle on die tog 
saam kon neem, was lankal gedaan. 


Vleis van skape en bokke was deel 
van die daaglikse voedsel en van die 
stertvet van die vetstertskape het hulle 
kookolie gemaak. Dié dinge het hulle 
waarskynlik in die woestyn ook ge- 
had, maar hulle moes spaarsaam werk 
met hulle veestapel. 


Hulle het verlang na die sappige 
waterlemoene en komkommers en die 
groente wat hulle in Egipte gekweek 
het, veral peulgewasse soos boontjies, 
lensies en ertiiies. Die peule wat die 

verlore seun probeer eet het was waar- 
skynlik van die Karobboom wat eintlik 
veevoedsel was. Die peule was egter 
minderwaardige voedsel vir mense en 
is net geëet as die honger werklik 
groot is en dan het dit gewoonlik die 
maag omgekrap. Dit is die peule waar- 
van in die gelykenis van die verlore 
seun van gepraat word. 


Toespys of lekker geurige sous was 
gemaak van uie, prei. knoflok en slaai. 
Om saam met die paaslam te eet het 
hulle `n bitter sous gemaak, waarskyn- 
lik van endyvie moederkruid of slaai, 
koljander en 'n bitter geurige kruid 
bekend as ,thamkah”. 


Verder het die vleispotte van Egipte 
ook vir hulle nog ingesluit: hoender- 
vleis, spesiale vetgemaakte osse en 'n 
bredie gekook van duiwe. 


Vir soetigheid is heuning geëet. An- 
der lekkernye was dadels, neute en 
arabiese gom. 


Graag wil ek nog iets oor die ge- 
bruik van melk sê. Vir die bewoner 
van die Arabiese Skiereiland is melk 
`n vername deel van die daaglikse voed- 
sel want die veeboere is gedurig aan 
die optrek na nuwe weivelde en daar 
is dus geen geleentheid vir die kweek 
van gewasse nie. 


Selfs die opgrawings in Ur van die 
Galdeërs waarvandaan Abraham getrek 
het, toon 'n melkstal waar mense besig 
is om te melk. 


Botter was altyd 'n lekkerny wat 
selfs die armste kon bekostig. Saam 
met brood is dit 'n heerlike maaltyd. 
Omdat botter nie in warm weer be- 
waar kon word nie, is olyfolie in die 
plek daarvan gebruik in die warm 
streke. 


Dit word beweer dat die olie waar- 
van in Lukas 16:6 gepraat word, waar- 
skynlik botter was, wat dikwels ge- 
bruik is om rekeninge en belasting 
mee te betaal in streke waar die kli- 
maat die vervoer van botter in skaap- 
velsakke moontlik gemaak het. 


Melk was altyd aanvaarbaar met 
bokmelk as eerste keuse — Spreuke 
27:27: ,, . . . en genoeg bokmelk vir 
jou huis en as lewensonderhoud vir 
jou diensmeisies”. 


Die melkboer het gewoonlik teen 
melktyd sy bokke die straat langs ge- 
jaag en vir elke huisvrou wat melk 
wou koop sommer daar voor die deur 
soveel gemelk as wat sy wou hê en 
dan weer na die volgende een vertrek. 
Vergelyk dit nou met ons melkaflewe- 
ring van vandag. 


Die Oosterling gebruik die melk van 
beeste, skape, bokke en kamele. Ka- 
meelmelk word baie gou dik en lie 
suurmelk is baie gesond en goed vir 
die spysvertering. 


Hierdie praatjie is eintlik net `n 
prikkel vir die outjies wat die kuns 
van snuffel na meer kennis verstaan, 
om meer oor hierdie onderwerp te 
gaan lees. 





BLOKKIESRAAISEL 





DWARS: 

2. 'n Dapper rigter wat met 300 man 
die Midianiete laat vlug het. 
(Rigters 7.) 

5, In Johannes 11:9 vra Jesus: Is 


daar nie twaalf . . . in die dag 
nie? 

6. Die eerste vrou wat God geskape 
het. 


7.. Jona moes na hierdie stad gaan 
om te preek. 

10. Rut het hiervan opgetel op Boas 
se land. 

11. Lengte in die Bybel word nie in 
voete of duime aangegee nie, maar 
in e.. 

12. In hierdie boek lees ons die wyse 
woorde van Salomo. 

13. Tussen hierdie dorp en Bet-el het 
Abram vir die Here 'n altaar ge- 
bou. (Gen. 12:8.) 

14. Die goeie Samaritaan was op pad 
van Jerusalem . . . . Jericho. 

17. Hy was die eerste koning van 
Israel. 

18. Die heel 
Bybel. 

20. Die geboorteland van Abram. 
(Gen. 12:28) 

921. Die stad waar Jesus gekruisig is. 


eerste woord in die 

1. Hy was 'n geneesheer en het een 
van die vier Evangelies geskryf. 

2. Die eerste boek van die Ou Testa- 
ment. 


3. Het Josef se broers hom doodge- 
maak? 

4. Elia en die profete van hierdie 
afgod het op Karmel gekyk wie 
die ware God is. (1 Kon. 18) 

8. 'n Vrou het 'n fles met hierdie 
kosbare salf gebruik om Jesus se 
voete te salf. (Mark. 14:3.) 

9. Elia is met 'n wa en perde van 

, . in die hemel opgeneem. (2 
Kon. 2:11.) 

11. Hoeveel van die tien melaatses wat 
deur Jesus gesond gemaak is het 
teruggekom om dankie te sê? 
(Luk. 1IA1) 


15. Hy was die vader van Aron en 
Moses. (Ex. 6:19.) 


16. Wat het Jesus saam met brood 
aan die skare gegee om te eet? 


19. Watter vader sal as sy seun hom 
brood ... . aan hom 'n klip gee? 


pa) 





JEUGRUBRIEK 


Vrye tyd is een van die kenmerkend- 
ste verskynsels van die hedendaagse 
wêreld. Die toename in die hoeveel- 
heid vrye tyd wat die mens vir hom- 


self gedurende die twintigste eeu 
verdien het, skep teenswoordig 'n 
probleem wat van betekenisvolle na- 
sionale belang is. `n Volk wat sy 
beskikbare vrye tyd op 'n onaan- 
vaarbare wyse bestee, kan `n patroon 
van openbare optrede ontwikkel wat 
heeltemal van die aanvaarde norme en 
waardes van die samelewing afwyk 
(Du Toit, 1956, p.1). 


Die huidige besorgdheid oor die be- 
steding van vrye tyd hang ook saam 
met — en het aanleiding gegee tot — 
die totstandkoming van `'n nuwe 
industrie” om die vryetydsbesteding 
van mense te organiseer en in doel- 
gerigte kanale te stuur. Dit het 
naamlik gelei tot die kommersialise- 
ring van vryetydsbesteding in die 
vorm van bioskope, beeldradio, teaters 
ensomeer (Mitchell en Mason, 1948, 
p.5). 


REDE Gehou VOOR DIE JEUG- 
KONGRES VAN DIE NED. HERV. 
KERK, 19 APRIL 1968. 


DR. ANDRÉ BREEDT 


Dept. Sosiologie, Universiteit van 
Pretoria. 


1. DIE BEGRIP VRYE TYD: 


Die begrip vrye tyd word gewoonlik 
as teenvoeter vir die begrip arbeid 
gebruik. Vrye tyd is die tyd wanneer 
'n persoon vry is van die normale 
arbeidsverpligtinge wat nodig is om 
'n bestaan te maak. Lundberg beweer 
dat vrye tyd daardie tyd is wanneer 
'n persoon vry is van die meer for- 
mele pligte en laste wat `n besoldigde 
werk op 'n mens plaas (Lundberg, 
p.2). 

Hoedanig hierdie begrip ookal ge- 
bruik word, dit is altyd los van die 
verpligtinge van arbeid. Daar word 
aanvaar dat wanneer die mens vrye 
tyd bestee, hy vry is om die aktiwi- 
teite van vryetydsbesteding te kies, en 
die aktiwiteite te wysig soos dit hom 
pas. Vryetydsbesteding is ook nie ge- 
bonde aan presiesheid, afgemetenheid 
en reëlmatigheid soos amptelike arbeid 
nie. Spontane aktiwiteite en individu- 
alistiese wysiginge van die aktiwiteite 





Groepsvryetydsbesteding 


kan gevolglik in die vrytydsbesteding 
verwag word (V.d. Westhuizen, 1966, 
p.22). 


In die Rapport betreffende het on- 
dersoek naar de geestesgesteldheid 
van de massajeugd (1952), word die 
volgende opgemerk: ,,De vrije tijd is 
de tyd waarin geen verplichte arbeidt 
verricht behoeft te worden en waar 
het individu dus de gelegenheid krijgt 
zich vrij van elke vorm van uiterlijke 
verplichting te bewegen, in richtinge 
waar het zich toe voelt aangetrokken, 
terwijl het slecht beperkingen onder- 
vindt in de zin van de wet en pub- 
lieke opinie”(p. 55) In dieselfde trant 
skryf M. H. en E. S. Neumeyer 
soos volg: ,Leisure is the free time 
after all duties, obligations, and other 
practical necessities have been attend- 
ed to” (1936, p.14). Ook Anderson 
meen dat vrye tyd die tyd is wanneer 

. sman is free from work, when 
his work makes few or no demands 
on him” (1961, p.1). 


In die lig van bogemelde skyn dit 
dus asof vryetyd daardie tyd is wan- 
neer die mens vry is van enige for- 
mele verpligtinge teenoor werk, gesin 
of gemeenskap en gevolglik vry is om 
homself — binne die raamwerk van 
die norme en waardes van die ge- 
meenskap — te wy aan daardie akti- 
witeite wat in sy bepaalde behoeftes 
voorsien en waarin hy homself as 
mens kan uitlewe, inlewe en laat op- 
neem (vgl. Senekal, 1967, p.38). 


2. Die Begrip Vryetydsbesteding: 


Vryetydsbesteding vind plaas in `n 
persoon se vrye tyd en impliseer daar- 
die aktiwiteite wat beoefen word ge- 
durende die tyd wat 'n persoon se eie 
is. Met vryetydsbesteding word dus 
bedoel die wyse waarop 'n persoon 
sy vrye tyd gebruik. 


Dit moet egter hier beklemtoon 
word dat vryetydsbesteding 'n bepaal- 
de gedragseienskap en nie blote ledig- 
heid is nie. Daar is 'n sekere mate van 
aktiwiteite aan vryetydsbesteding ver- 
bonde, al is dit in sommige gevalle 
baie gering, of alleen psigies, fisies 
of emosioneel van aard. Vryetydsbe- 
steding verg soms meer inspanning 
van 'n mens as wat die geval met sy 
arbeid is. Daar dit egter 'n aktiwiteit 
is wat ter wille van die aktiwiteit self 
uitgevoer kan word, verskaf dit aan 
hom genot en leef hy hom ten volle 
daarin uit. Die Neumeyers konstateer: 


“The main motive of recreation is in 
the activity itself. Being relatively free, 
spontaneous and joyful, it has its own 
drive and does not reguire an outside 
goal or stimulus. It is not consciously 
performed for the sake of any Tre- 
ward beyond itself” (1936, p.158). 


Daar is derhalwe verskil tussen ar- 
beid en vryetydsbesteding in die op- 
sig dat vryetydsbesteding aktiwiteit ter 
wille van die aktiwiteit self is, terwyl 
arbeid gerig is op die verwesenliking 
van 'n doel wat buite die aktiwiteit 
geleë is. In die meeste gevalle dien die 
arbeid en vryetydsaktiwiteite as aan- 
vullende faktore in die lewe van die 
individu. 

3. Groepsvryetydsbesteding: 


Gesien teen voorafgaande agter- 
grond, kan volstaan word deur te sê 
dat groepsvryetydsbesteding daardie 
aktiwiteite behels wat die mens ge- 
durende sy vrye tyd in groepsverband 
onderneem. Hierdie groepsverband mag 
in grootte varieer — vanaf 'n blote 
mens tot medemens verhouding, tot die 
groepslewe in gesins. gemeenskaps- 
en volksverband. 


4. Die huidige betekenis en invloed 
van vryetydsbesteding: 


Dit is ongetwyfeld waar dat die 
mens in die huidige samelewing, in 
vergelyking met sy grootouers, min- 
der ure per dag, minder dae per week 
en minder weke per jaar aan die ar- 
beid bestee. Die hedendaagse mens 
tree, vergeleke met sy voorgeslagte, op 
'n hoër ouderdom tot die arbeidsmark 
toe en bereik gouer die ouderdom van 
aftrede. Dit is duidelik dat in 'n tyds- 
bestek van 'n paar generasies, die hoe- 
veelheid vrye tyd van die mens op 
skouspelagtige wyse toegeneem het. 
Die aanduidings is ook daar dat die 
arbeidstyd in die toekoms nog verder 
sal verminder. In dié verband skryf 
die Neumeyers soos volg: ,,The chief 
factor responsible for the increase of 
leisure is the machine and its products 
such as industrialization, urbanization, 
mobility and the changing standard of 
living” 1936, p.5). En verder: ,,Econo- 
mic conditions and resources, indus- 
trialization, occupational differentia- 
tion and vocational patterns, wages 
and incomes, the extent of employ- 
ment and the standard of living have 
conditioned both the amount and use 
of leisure” (1936, p.15). 

O] Blaai om 

Waar vrye tyd in die klassieke tyd 
die voorreg van die besittersklas was, 
het die Industriële Rewolusie en die 
daarmee gepaardgaande wetenskaplike 
en tegnologiese vooruitgang vryetyds- 
besteding binne die bereik van die 
menigtes geplaas en is dit tans `n reg 
waarop elkeen kan aanspraak maak. 
Die bevolking in sy geheel het van- 
dag behoefte aan fasiliteite vir en 
vorme van vryetydsbesteding. Hierby 
moet egter dadelik sevoeg word dat 
alle vorme van vrytydsbesteding beslis 
nie nuttig en opbouend vir die individu 
of vir die gemeenskap in sy geheel is 
nie. 'n Groot aantal persone wat daag- 
liks agt of meer ure vrye tyd tot hulle 
beskikking het, bestee dit deur ledig 
te wees of as passiewe toeskouers op 
te tree. 


Alle vorme van gekommersialiseerde 
ontspanning is nie noodwendig nadelig 
vir die persoon nie, dog `n persoon 
wat slegs daarvan gebruik maak en 
nie in staat is om hom op 'n lewens- 
kragtige en opbouende wyse besig te 
hou nie, is waarskynlik onderhewig 
aan 'n ernstige persoonlikheidsgebrek. 
Hierdie gebrek is in `n hoë mate aan 
die heersende lewensbeskouing wat 
daarop gerig is om rykdom te ver- 
samel en die feit oor die hoof te sien 
dat die lewe ryk en vol kan wees, 
afgesien van die materiële welvaart 
van die individu en die gemeenskap 
as geheel. 


Dit is veral die gebrekkige persoon- 
like inisiatief wat daartoe aanleiding 
gegee het dat die kommersialisasie 
van ontspanningsfasiliteite plaasgevind 
het en dat dit vandag min ruimte bied 
vir die aktiewe deelname van die in- 
dividu self. Vryetydsbesteding word 
vandag gekoop in die vorm van pas- 
siewe en onoorspronklike deelname 
aan kunsmatige vorme van vermaak. 


Die moderne lewe met sy klem op 
gemak en gerief en die vervlakking 
van die betekenis van arbeid, bring 
ook `n sekere skadelike populêre in- 
stelling ten opsigte van vryetydsbe- 
steding mee. Dit lê, onder meer, daarin 
dat nie genoegsame voorsiening ge- 
maak word vir die skepping van 
geleenthede vir vryetydsbesteding nie, 
gevolglik lei dit daartoe dat vrye tyd 
onsinvol gekanaliseer word. 


5. Die funksie van vrye tyd: 


Dumazedier omskryf die funksies 
van vrye tyd soos volg: ,Leisure is 
activity to which the individuel may 
freely devote himself outside the needs 
`and obligations of his occupations, his 


family and society, for his relaxation, 
devotion and personal development” 
(Anderson, 1961, p.37). Hy onderskei 
tussen drie primêre funksies van vrye 
tyd, naamlik, ontspanning (wat volg 
op arbeid, inspanning en uitputting), 
afleiding (of vermaaklikheidsaktiwi- 
teite) en persoonlikheidsontwikkeling. 


Ofskoon die drie funksies van vrye 
tyd hier onderskei word, kan hulle 
nie altyd van mekaar geskei word nie, 
aangesien al drie in `n betrokke ak- 
tiwiteit aanwesig kan wees. 


(Word vervolg.) 


OPVOEDINGSVER- 
ANTWOORDELIKHEID 


Vervolg van bladsy 14 

















woord en in daad sal verskaf, nooit on- 
dermyn word nie. Harmonieuse ont- 
plooiing van die kind kan nie met 
sukses nagestreef word indien hierdie 
aspekte mank gaan nie. 

Dit is juis in hierdie tydsgewrig 
waarin ons leef dat dit sê noodsaaklik 
is dat die ouer daarteen moet waak 
dat negatiewe indoktrinering, oo haas 
elke vlak van die samelewing, nie sy 
opvoedingsbemoeienis sal ondermyn 
nie. Dit kan alleen geskied indien die 
ouer toesien dat daardie waardes wat 
hoog geag word, heg ingeskerp word. 
sodat dit nie maklik deur die kind 


oorboord gegooi sal word nie. Weer- 


word daar beklemtoon dat die moeder 
in haar belangrike taak in die vasleg- 
ging van lewenswaardes by die jong 
kind, nie vervang kan word nie. Waar- 
om sal ouers dan oorhaastig wees om 
die onrype, nie-skoolgerede-kind on 'n 
te vroeë ouderdom na die skoolbank 
te dwing? Dit geskied in baie gevalle 
alleenlik ten koste van die harmonieuse 
geestelike ontwikkeling van die jonge, 
en geestesryping kan nie daardeur be- 
spoedig word nie. Inteendeel, dit lei 
dikwels tot ontsporing van die kind en 
uiteindelike teleurstelling van die ouer. 
Per slot van rekening kom dit ook 
daarop neer dat die opvoedingsverant- 
woordelikheid op 'n te vroeë stadium 
op die skool oorgedra wil word. Om 
die kind se ontwikkeling en rypwor- 
ding met dié van die vriende s'n te wil 
vergelyk en hierdie vergelyking as 
maatstaf te gebruik is fataal en kan 
die eie kind slegs tot nadeel strek, 
aangesien elke individu sy eie poten- 
siële moontlikhede en eie rypwordings- 
tempo het. 

(Word vervolg) 

ERNS EN PRET IN DIE 
KERKLIKE LEWE 


#LYDDITE” BOMME EN GEBED. 


In die driejarige Tweede Vrykeids- 
oorlog het die vyand soms misbruik 
gemaak van die godsdienstige oortui- 
gings van die Republikeinse burgers 
op kommando. Die burgers het, as Jit 
enigsins moontlik was, vermy om die 
Sondae te veg. Hulle het dan liefs ge- 
rus volgens die gebod. Op dié dag 
het een van die ouderlinge op komman- 
do 'n erediens gelei. Soms was dit die 
kommandant of veldkornet self. So 
was dit op Magersfontein, die grootste 
slagveld deur generaal Piet Cronje en 
sy manskappe in die suid-westelike 
Vrystaat, gelewer. 





JOH. DREYER 





Die burgers het stelling geneem in 
randjies en aan die voet daarvan hulle 
in loopgrawe ingegrawe. Die Engelse 
leër was nog besig om versterkings 
uit die suide te ontvang en alles ge- 
reed te maak vir die aanval. 


Op `n Sondag het kommandant 
Theunie Dreyer van die Gatsrand- 
kommando en ouderling in sy kerk 
die godsdiensoefening waargeneem. Die 
manne het uit die loopgrawe gekom 
en ouderling Dreyer het op 'n wa gaan 
plek inneem met die krygsmanne rond- 
om die wa. 


'n Psalmvers op 'n slepende toon 
gesing, weergalm uit die monde van 
honderde mannestemme. Almal is in 'n 
ernstige stemming. 'n Gedeelte uit die 
Bybel word gelees en daarna gaan die 
voorganger voor in gebed. Die Here 
word bedank vir Sy genadige bewaring 
en Sy beskerming word gevra vir die 
gesinne tuis en vir die manne oD kom- 
mando. 


Terwyl die gebed nog voortduur bars 
in die omgewing van die biddende 
skare 'n ,lyddite” bom gevolg deur die 
een na die ander. 


Die manne gryp hulle hoede en neem 
die loop na die veiligheid van die loop: 
grawe. Ons onverskrokke bidder gaan 
voort met sy gebed onder die slag en 
gekraak van die een bom na die ander 
asof niks gebeur het nie. 


As hy eindelik Amen sê staan hy 
stokstil alleen. Sy ,gemeente” het ge- 
vlug en hom alleen gelaat. 

Sy geloof was sterker as sy vrees. 





PASTORALE RUBRIEK 


] Vervolg van vorige maand 

Vandag het die situasie verander. 
Die oneindige vlaktes word nou bykans 
na elke 30 myl verbreek deur `n klein 
dorpie. Opvallend is dat in feitlik elk- 
een van hierdie klein dorpies drie 
kerke bo al die ander geboue uit- 
toring. Hierdie klein dorpies vorm 
vandag die sentrum van die platte- 
landse gemeente. In baie gemeentes het 
hierdie dorpies so gegroei dat feitlik 
een derde van die plattelandse ge- 
meente dorosbewoners is. Die groei- 
tempo, as gevolg van die snelle ont- 
wikkeling op nywerheidsgebied, is van- 
dag so snel dat baie van hierdie klein 
dorpies in die toekoms self selfstan- 
dige gemeentes gaan wees. Waar die 
ganse Transvaal in die verlede deur `n 
paar predikante bedien is, word van- 
dag in feitlik elke plattelandse dorpie 
'n predikant van ons kerk aangetref. 
Die toestand is ongelukkig nie oral so 
rooskleurig nie. Die ganse Ring van 
Kaapland het vandag byvoorbeeld slegs 
vier predikante. Hierdie predikante se 
arbeidsveld is hoofsaaklik beperk tot 
die stede. 'Gevolglik is daar op die 
platteland van die Kaap nie veel sprake 
van kerklike be-arbeiding nie. In Rho- 
desië is slegs drie predikante. In 
Suidwes-Afrika slegs drie. Hierdie toe- 
stand bring mee dat baie huisgesinne 
op die platteland vir geestelike be- 
arbeiding hoofsaaklik on hulleself aan- 
gewys is. Die afstande wat deur baie 
van hierdie lidmate afgelê moet word 
om by die kerk te kom is groot. In 
die ,,Nuusbrief” van 15 Oktober 1968, 
verneem ons dat daar lidmate in An- 
gola is wat 960 myl van die naaste 
kerk af is. Vir hierdie mense is dit 
feitlik onmoontlik om ooit by 'n ere- 
dens te kom. Van kerklike bearbeiding 
kan daar ook nie veel sprake wees nie. 
So weet ons o.a. dat in 1963 laas 'n 
predikant hierdie gebied kon besoek. 
Danksy die geweldige opofferings van 
predikante gebeur dit dat die veraf- 
geleë plekke ook van tyd tot tyd die 
verkondiging van die Woord kan hoor. 
Om dit moontlik te maak bestaan daar 
vandag soms kombinasies van nie min- 
der as vyf gemeentes nie. Honderde 
myle moet sodoende weekliks deur dié 
predikant afgelê word, sodat die 
Woord ten minste een keer per maand 
in so 'n gemeente gehoor kan word. 
In sulke gevalle verlaat die predikant 


gewoonlik vroeg in die week sy huis. 


Die lidmate word gedurende die week 
besoek en Sondae kom die gemeente 
in erediens bymekaar. In die lig van 


DIE KERK OP 


die huidige predikante nood sal die 
kerk in die toekoms seker oorweging 
moet skenk aan meer sulke kombi- 
nasies tussen kleiner plattelandse ge- 
meentes. 





DS. M. J. BEUKES 





Die mens van die platteland van 
vandag is die nasate van stoere gods- 
dienstige voorouers, soos beskryf is in 
die voorafgaande artikel. In vergely- 
king met hulle voorouers het die mens 
op die pllatteland se lewenspatroon 
en lewensopvattings geweldig veran- 
der. Die boer van vandag leef nie meer 
in afsondering van die res van die 
land en selfs die res van die wêreld 
nie. Die lang afstande is oorbrug deur 
motor, pers en radio. Die boer se enig- 
ste leesstof is ook nie meer net die 
Bybel nie, maar alle lektuur van die 
wêreld is nou bekombaar. Sy bestaan 
is ook nie meer die rustige bestaan 
van weleer nie, maar `n lewe van ge- 
jaagdheid van die oggend tot die 
aand. Al hierdie faktore het nie posi- 
tiewe maar negatiewe uitwerking op 
die boeregemeenskap gehad. Die 
vreemde elemente wat terugwerk van- 
uit die stede op die boer, en deur die 
pers, het die sterk konserwatiewe ele- 
ment onder die boere verbreek. Dit 
het ook 'n verskraling op godsdienstige 
vlak ten gevolg gehad. Huisgodsdiens 
het verskraal tot die aanskakel van 
die radio vir 'n kort ,,diensie” in die 
aand. In die oggend is daar buitendien 
te veel werk wat gedoen moet word 
en ontbreek die tyd vir huisgodsdiens. 
Die vader en die moeder is ook nie 
meer die twee persone wat dit hulle 
verantwoordelikheid maak om die kin- 
ders te onderrig in die Woord nie. 
Hulle sien dit nie as hulle dienswerk 
nie maar as die dienswerk van die 
kerk en die skool. By dit alles het 
hierdie mense vasgekleef aan die ge- 
dagte van weleer, `n gedagte of sal 
ons sê 'n wyse van optrede wat uit 
nood gebore is, nl. dat die kerk net 
tydens nagmaal besoek moet word. 
Die huis waar die vader nie ontree as 
godsdienstige voorganger nie, en waar 
die huisgesin slegs eenkeer in drie 
maande na die erediens gaan, het reeds 
op weë wat in stryd met die Woord 
is. begin wandel. Dit gee aanleiding 
dat 'n jong geslag opgroei wat vreemd 
staan teenoor God en Sv genademid- 
dels soos die kerk. 'n Jong geslag wat 
die wêreld binnegaan sonder dat hulle 


DIÉ PLATTELAND 


onderrig is in die Woord van God. 
Sonder dat hulle belydenis van geloof 
gedoen het. Op 16 jarige leeftyd gaan 
baie van die mense na die stede. Van- 
weë die feit dat hulle nie onderrig is 
in die Woord nie, word hulle meege- 
sleur deur die maalstroom van vreem- 
de elemente sodra hulle in die stede 
beland. `n Vaste grond het hulle nie 
waarop hulle kan staan nie. Dikwells 
is dit juis die kind van die platteland 
wat die prooi word van volksvreemde 
elemente, sosiale euwels en sektariese 
strominge. Die ouer wat op die platte- 
land agtergebly het raak dan meteens 
'n bekommerde wese. Hy kan nie 
verstaan dat die kind wat hy so goed 
opgevoed het so kon verander nie. Vir 
die kerk is dit wel verstaanbaar. As 
die kind net die brood ontvang het 
wat versadig vir die oomblik kan 
hierdie dinge te wagte wees. Die kerk 
sal hier opnuut moet gaan spreek. Die 
ouer oproep tot verantwoordelikheid. 
Oproep om sy doopbelofte na te kom. 
Die vader wys op sy verantwoorde. 
likheid as gesinshoof. Hulle leer dat 
die kerk nie net tydens nagmaal be- 
soek moet word nie maar elke Sondag. 


Aan die anderkant word vandag lid- 
mate op die platteland aangetref waar 
alles nog voortgaan soos jare gelede. 
Die vader is nog die voorganger op 
godsdienstige gebied. In die week 
onderrig hy sy kinders self in die 
Woord. Elke erediens word bygewoon 
as gesin. By nadere ondersoek blyk 
dit egter dat in baie gevalle die ouer 
hierdie dinge doen bloot uit metodis- 
tiese, piëtistiese oorwegings. Die Chris- 
telike geloof bestaan vir hom uit die 
onderhouding van wette en seremonies. 
Uit 'n Fariseisme van regverdiging uit 
eie goeie werke. 


In die derde plek is daar lidmate, 
die grootste gedeelte van die platte- 
landse gemeente, wat getrou is in alle 
opsigte. Getrou, nie op grond van 
verkeerde motiewe nie, maar getrou 
uit dankbaarheid vir die verlossing 
wat reeds klaar in en deur Jesus 
Christus geskenk is. 


Die feit dat die Woord vandag nie 
meer altyd primêr is in die huis van 
die boer nie, het tot gevolg dat sosi- 
ale euwels oral op die platteland hulle 
kop begin uitsteek. Egskeidings en on- 
tug wat vreemd is aan die boerege- 
meenskap kom vandag ook voor op 
die platteland. In vergelyking met die 

MAJUBADAG 


C] Vervolg van bladsy 13 





Die Paardekraal-byeenkoms is ge- 
volg deur die oorlog. Nadat Heidelberg 
as hoofsetel van die herrese Republiek 
geproklameer is, het daar verdere ge- 
vegte uitgebreek in Potchefstroom ter- 
wyl by Bronkhorstspruit die regiment 
van kol. Anstruther wat op pad was 
om die garnisoen van Pretoria te gaan 
versterk, deur gen. Frans Joubert aan 
flarde geskiet is. Gen. Piet Joubert 
het die Natalse grens gaan verdedig 
om te keer dat verdere troepe na 
Transvaal sou kom. Op 28 Januarie te 
Laings Nek en op 8 Februarie by In- 
SOgo is gen. Colley, die bevelvoerder 
van die Engelse troepe, teruggeslaan. 
In Transvaal self was die meeste dorpe 
weer in die hande van die Drieman- 
skap en is die gesag van die Volks- 
raad herstel. Met `n duidelike besef 
van die goeie reg van hulle optrede 
het die Transvaalse Volksraad op 7 
Februarie 1881 `n brief aan die Volks- 
raad van die OVS gerig waarin hulle 
stel: 


Met vertroue lê ons ons saak oop 
vir die hele wêreld. Hetsy ons oOoTr- 
win, hetsy ons sterf: die vryheid sal 
in Afrika rys soos die son uit die 
mOrewolke . . . Dan sal dit wees 
van Zambesi tot aan Simonsbaai: 
Afrika vir die Afrikaner”. 


So sterk was die gevoel onder die 
Vrystaters dat selfs `n groot deel van 
die Harrismith-kommando, naby die 
4,000 troepe onder gen. Piet Joubert 
se bevel, stelling op die Natalse grens 
ingeneem het. 


Terwyl die Driemanskap onder lei- 
ding van Kruger besig was met diplo- 
matieke onderhandelinge om sodoende 
verdere gevegte onnodig te maak, het 
gen. Colley tog getrag om met die 
wapen 'n beslissing af te dwing. Op 
die aand van 26 Februarie het Colley 
aan die hoof van `n uitgesoekte sol- 
datemag sy kamp verlaat om die kruin 
van Majuba te beset. Vanuit dié posi- 
sie sou hy, so was sy opvatting, die 
Boereposisies by Laingsnek volkome 
domineer en in 'n beslissende posisie 
wees. 


Dit is bekend hoe die Boeremagte 
met groot knaphandigheid en taktiese 
vernuf daarin geslaag het om Majuba 
stormenderhand te verower. Die troepe 
op die kop is deur die Boeremagte in 
die pan gehak en onder die gesneuwel- 
des was ook die bevelvoerende generaal 
Colley self wat teen die einde van die 
geveg 'n Martini-Henri koeël deur die 
kop gekry het. Aan Boerekant het in 


daardie slag net een burger gesneuwel 
terwyl twee gewond is. 


Dit was `n oorweldigende oorwin- 
ning vir die Boeremagte wat deur hulle 
vyande uitgemaak was as `n groep 
onnosel, nikswerd sa papbroekerige 
takhare. Die effek van die corwinning 
was dan ook uitermate groot. Tiperend 
was Kruger se reaksie wat aan die 
burgers te Laingsnek laat weet het: 


,Ons roem nie 'in die krag van 
mense nie. Dit is God die Here wat 
u gehelp het. Dit is die God van 
ons vadere tot wie ons nou Vier 
jaar lank om redding gebid en ge- 
smeek het. Hy het groot dinge aan 
ons gedoen en ons gebede verhoor. 
Hou vol tot die einde toe. Die God 
wat die hart van konings soos 
waterbeke lei, sal ons verlos. Ver- 
trou op Hom”. 


Die effek van die roemryke 
oorwinning by Majuba en die feit 
dat die ZAR sy onafhanklikheid ont- 
diplomasie van Kruger en sy raad- 
gewer, dr. E. J. P. Jorissen, bevestig 
in die herstel van die onafhanklikheid 
van die ZAR. Op 15 April 1881 is die 
Volksraad te Heidelberg, waarvan die 
werksaamhede geopen is deur ds. N. 
J. van Warmelo, byeengeroep en is die 
voorwaardes van die vrede daar aan- 
vaar, en in Augustus 1881 is die Re- 
publiek formeel en amptelik weer deur 
die Engelse owerheid aan die Re- 
publikeinse Owerheid teruggegee. Die 
groot rol wat Kruger in hierdie vry- 
heidsstryd gespeel het, is finaal 
bekroon toe hy in 1883 Staatspresident 
van die ZAR geword het, 'n amp wat 
hy beklee het totdat die onafhanklik- 
heid op 31 Mei 1902, na die verwoes- 
tende oorlog van 1899-1902, finaal aan 
die ZAR ontneem is. 


Die effek van die roemryke oorwin- 
ning by Majuba en die feit dat 
die ZAR sy onafhanklikheid ont- 
worstel het aan die magsgreep van 
die grootste imperiale mag van daar 
die dae, was ook besonder groot. Vir 
die eerste keer in die geskiedenis van 
die ZAR was daar nou `n eengesinde 
en vasbeslote volk. Die smeltkroes 
van 1877-1880 het die volk van die 
ZAR verenig en onderlinge twis en 
partyskappe is finaal op die agter- 
grond gedruk en soos een man is 
saamgestaan vir die landsvryheid en 
onafhanklikheid. Maar terselfdertyd is 
al wat Afrikaner was oor die lengte 
en breedte van Suid-Afrika met `n 
nuwe gevoel van eie-waarde gevul. Die 
Afrikaner-ideaal het geseëvier en dit 
was goed om 'n Afrikaner te wees. Vir 
die eerste keer is aan die Afrikaner, 
teenoor die politieke en kulturele druk 
van die engelstalige wêreld om sy 

identiteit prys te gee, 'n vastrapplek 
gegee vanwaar hy met vernude ywer 
weerstand kon bied teen integrasie 
met die engelstalige wêreld. Die oor- 
winning van Majuba, die suksesse van 
die oorlog van 1880-1881 was 'n mag- 
tige faktor om die nasionale gevoel 
van die Afrikaner te laat ontwaak en 
te stimuleer. 


Hoewel die neerlaag van Majuba 'n 
leidende oorsaak was vir imperiale 
Engeland om die oorlog van 1899-1902 
op die ZAR af te dwing, kon hierdie 
tweede oorlog nie die Afrikanervolk 
vernietig nie. Die hartklop van 'p roe- 
pingsbewuste, eensgesinde volk kon 
selfs nie deur die liddiet en lood en 
die konsentrasiekampe van 1899-1902 
tot stilswye gebring word nie. Majuba 
in 1881 was die keerpunt in die ver- 
houding Afrikaner tot Engelsman in 
Suidelike Afrika. Daar is die stimulans 
aan die Afrikaner gegee sodat uit- 
eindelik sy deale in Suidelike Afrika 
geseëvier het en nie dié van imperiale 
Engeland nie. 


Hoewel Majuba en die gevoel van 
eensgesindheid onder die volk groot- 
liks bygedra het tot die mislukte po- 
ging om die drie Afrikaanse kerke in 
die ZAR te verenig, het die misluk- 
king van daardie vereniging nie die 
eenheid van die volk waarlik geaffek- 
teer nie. Kerklike organisatoriese ver- 
deeldheid het nie beteken dat die volk 
verdeeld was in sy geloof en in sy 
vertroue op God die Here nie. 

DAMES VOEL 


NET SO 
MOEG AS MANS 


Die meeste dames werk net go hard as 
mans en gaan boonop gebuk onder `n 
groter las van kommer en sorge oor 
die probleme en spanning van die 
moderne lewe. As u dus oud, moeg en 
afgeleef voel en nie meer die lewe en 
u werk kan geniet soos vroeër nie, is 
daar `n Amerikaanse formule wat 
baie vir u kan beteken. Die naam 
daarvan is Higalon en dit bevat 
botaniese ekstrakte en ystersulfaat 
in smaaklose tabletvorm om u bloeds- 
omloop te stimuleer en rooi, lewens- 
kragtige bloed te help bou, sodat u 
jonger en sterker begin voel en weer 
lus het vir u werk en sosiale bedrywig- 
hede. U kan u nie voorstel hoe baie 
Higalon u kan help nie—stel dit gerus 
behoorlik op die proef. Kry dusHigalon 
vandag by u apteek en kyk net hoeveel 
heter dit u laat voel. 










Die Rooms-Katolieke Kerk Praat Afrikaans 


— DEEL V — 


Die Liggaamlike Hemelvaart van Maria 


Wanneer die skrywer van die Room- 
se Afrikaanse pamfletjie, ,,Maria in 
die Bybel”, direk in sy eerste para- 
graaf verwys na die Protestantse ver- 
wyt dat die Rooms-Katoliek ,,hierdie 
dinge glo omdat hulle nooit die Bybel 
lees nie”, dan het hy in der waarheid 
geen reg om die Protestante hieroor 
al te veel kwalik te neem nie, om die 
eenvoudige rede dat ,,hierdie dinge” 
ten enemale nie in die Bybel geskrywe 
staan nie! Dat Maria nie die dood en 
verderwing van die vlees gesien het 
nie, is in elk geval nog een van ,,hier- 
die dinge” wat deur die Roomse lid- 
maat geglo MOET word, al staan dit 
nie in die Bybel nie. Dit MOET geglo 
word omdat die heilige vader, die pous, 
dit as dogma afgekondig het. 


DR. P. J. THEO KOEKEMOER 


Voordat ons hierdie dogma van die 
liggaamlike hemelvaart van Maria kri- 
ties bespreek, krities met die maatstaf 
van die Bybel, sal dit goed wees om 
eers presies te hoor wat die pous af- 
gekondig het on 1 November 1950. Ons 
haal die pous se eie woorde hier aan: 


“Al hierdie argumente en denke van 
die heilige vaders en teoloë berus op 
die Heilige Skrif asof op die diepste 
grond, en hierdie dinge hou aan ons 
voor, asof voor ons oë, die goedhartige 
moeder van God; sy is in noue verband 
met haar goddelike Seun en het altyd 
deel aan Sy lot. Om hierdie rede lyk 
dit feitlik onmoontlik om haar wat 
Christus ontvang het, aan Hom ge- 
boorte geskenk het, met haar melk 
gevoed het en Hom in haar arms gehou 
het, asook aan haar bors vasgedruk 
het, te skei van Hom, wat na haar 
lewe op hierdie aarde, ofskoon in lig- 
gaam van Hom geskei, maar tog nie in 
gees nie. Aangesien ons Verlosser die 
Seun van Maria is, kon Hy, aangesien 
Hy die mees onberispelike Houer van 
die goddelike wette is, inderdaad nie 
anders as om ook sy mees geliefde 
moeder, bo en behalwe die ewige Va- 
der, te eer nie. Nou, aangesien dit 
moontlik was om haar op so 'n grootse 
wyse te vereer deur haar te red van 
die verderf van die graf, moet dit ge- 

slo word dat Hy dit wel gedoen het. 


t moet egter beklemtoon word dat 
s vanaf die tweede eeu, die 
d Maria deur die heilige vaders 


voorgehou is as 'n nuwe Eva by 'n 
nuwe Adam; alhoewel ondergeskik, is 
sy daadwerklik verbind in daardie 
stryd teen die vyand van die onder- 
wêreld, `n stryd wat, soos in die proto- 
evangelie aangekondig word, sou uit- 
loop op 'n volkome oorwinning op wat 
betref die sonde en die dood, twee 
dinge wat altyd met mekaar verbind 
word in die boek van die apostel van 
die heidene. Om hierdie rede, soos die 
verheerlikte opstanding van Christus 
'n essensiële deel was, asook die laaste 
teken van hierdie oorwinning, so moes 
die gesamentlike stryd van die ge- 
seënde maagd en haar Seun, afgesluit 
word met die verheerliking van haar 
maagdelike liggaam, want soos dieself- 
de apostel sê: ,,Wanneer hierdie ver- 
ganklike met onverganklikheid beklee 
is, dan sal vervul word die woord war 
gêskrywe is: die dood is verslind in 
die oorwinning”. Daarom het die hei- 
lige moeder van God, wat van alle 
ewigheid verenig is met Jesus Chris- 
tus, op 'n misterievolle wyse deur die 
besluit van die verkiesing, onbevlek 
in haar ontvangenis, onbevlek in haar 
goddelike moederskan, die goedhartige 
bondgenote van die Verlosser wat `n 
volledige triomf gevier het oor die 
sonde en sy gevolge, dit eindelik be- 
reik, asof dit die hoogste kroon van 
al haar voorregte was, dat sy behoue 
bewaar is van die verderf van die 
graf en dat sy dus, net soos haar Seun 
reeds, met liggaam en gees, nadat die 
dood oorwin is, weggeneem is na die 
hoogste heerlikheid van die hemel, 
waar sy daar as koningin kan skitter 
aan die regterhand van haar Seun, die 
onsterflike koning van alle eeue. 


Aanngesien dan die hele kerk, waar- 
in die gees van waarheid leef, wat 
haar inderdaad onfeilbaar lei tot ver- 
volmaking van die kennis van die 
geopenbaarde waarhede, menigvuldig- 
lik deur die loop van die eeue haar 
geloof getoon het, en aangesien die 
biskoppe van die hele wêreld daarna 
vra met 'n byna eenstemmige opinie, 
dat dan eindelik die waarheid van die 
liggaamlike opneming van die heilige 
maagd Maria in die hemel, as dogma 
van die heilige en katolieke geloof 
definieer kan word — 'n waarheid wat 
berus op die Heilige Skrif en vasge- 
wortel is in die hart (gemoedere) van 
die Christengelowiges, wat deur die 
liturgie van die kerk van die vroegste 
tye her-gesanksioneer is en die hoogste 


mate ooreenstem met alle ander ge- 
openbaarde waarhede, en deur die stu- 
die, kennis en wysheid van die teoloë 
uitstekend ontplooi en verklaar is — 
dink ons dat die oomblik, aangewys 
deur die raad van die voorsienigheid 
van God nou aangebreek het om op 
plegtige wyse die heerlike voorreg van 
dieselfde maagd Maria aan te kondig. 
Daarom, nadat ons herhaalde kere ons 
smeekgebede tot God gerig het, het 
ons ook in die lig van die Gees van 
waarheid aangeroep tot die eer van 
die almagtige God, wat Sy buitenge- 
wone welwillendheid rykelik aan die 
maagd Maria uitgedeel het — en dit 
tot eer van sy Seun, die onsterflike 
koning van alle geslagte, die oorwin- 
naar van die sonde en die dood — 
om die eer van die heilige moeder te 
vermeerder en tot die blydskap en 
vreugde van die hele Kerk. 


Op gesag van onse Heer, Jesus 
Christus, van die heilige apostels 
Petrus en Paulus en op ons gesag, 
kondig ons aan, verklaar en omskryf 
ons dat dit as dogma geopenbaar is, 
naamlik dat die onbevlekte moeder 
van God Maria-altyd-maagd, na vol- 
tooiing van haar lewe op aarde, met 
liggaam en siel na die hemelse glorie 
opgeneem is. Om hierdie rede, as 
iemand uit eie beweging sou waag om 
dit of te ontken of in twyfel te trek 
wat deur ons bepaal is (mag God dit 
verhoed) laat hy dan weet dat hy 
dadelik van die heilige en katolieke 
geloof afgewyk het”. Aldus Pous Pius 
XIT. 


Wat sal ons Protestante dan van ,,al 
hierdie dinge” sê? Ons noem net 'n 
paar van die dinge wat ons werklik 
verontrus, omdat dit uit hierdie een 
enkele dogma duidelik word hoe diep 
die kloof is waaroor Rome die brug 
met die eenrigtingverkeer wil daar- 
stel: 


1. ae 


Die pous beweer dat al hierdie ar- 
gumente en denke on die Heilige Skrif 
berus. Dat Maria opgevaar het in lig- 
gaamlike gestalte is dus iets wat vol- 
gens die Bybel is! Watter Bybel? Daar 
is tog nie twee Bybels nie! In my 
Bybel kry ek hiervan geen spoor nie. 
Wie hierdie leerstuk uit die Bybel gaan 
haal, sal met Skrifverklarings wat 
grens aan geweld, voor die dag moet 

IN MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








DE KOCK — Michiel Johannes. In die ouderdom van 
75 jaar, na 'n smartlike lyding, ons ontneem op 17 
Desember 1966. Gesang 180:5. 


Treurende familie. 
Fileenstraat 11, Kilnerpark, Pretoria. 





DE KOCK — (Carel Cornelius. Onverwags van ons 
weggeneem vir hoër diens in die ouderdom van 56 
jaar, op 22 Desember 1966. Gesang 52:9. 


Treurende eggenote en kinders. 
Eileenstraat 11, Kilnerpark, Pretoria. 





DREYEF — Andries Johannes Gerhardus. Veertien 
lange, eensame jare is reeds verby en weer dink ons 
terug aa die middag van 10 Januarie 1955 toe ons 
moes afskeid neem van ons liefdevolle eggenoot, 
vader en oupa. 


Verlangende eggenote, kinders en kleinkinders. 
Lettie Dreyer. 
Gemeente Losberg. 


VAN VUUREN—Ons dink terug 
aan die dag nl. 15 Junie 1968 om 
5 uur nm. toe dit die Heer be- 
haag het om van ons weg te 
neem ons dierbare eggenoot, 
vader, grootvader en agtergroot- 
vader in die ouderdom van 81 
jaar. 


Die lyding was groot, 

Sy stem is stil, 

God dit is U wil. 

Bedroefde eggenote, kinders, 


kleinkinders en agterkleinkin- 
ders. 


'N BOEK OM TE LEES 





DOODSBERIGTE 


Dit het die almagtige God behaag om die siele 
van ons tans gestorwe broeders en susters wie 
se name hieronder vermeld word, tot Hom te 
neem. Hulle liggame is aan die aarde toevertrou 
in die vaste en sekere hoop van die opstanding 
tot die ewige lewe deur ons Here Jesus 
Christus wat die vernederende liggaam aan Sy 
verheerlikte liggaam gelyk sal maak. Die familie 
treur oor hulle heengaan en die Hervormde 
gemeenskap treur saam. 





COETZEE — Catharina Magda- 
lena (geb. Van Biljon). Op 28 
November 1968, na 'n leeftyd 
van 74 jaar en na 'n intense 
lyding van 28 dae, is sy deur die 
Albeskikker uit hierdie lewe 
weggeneem. Wat die Here doen 
is welgedaan. Goddank vir 'n ge- 
lukkige huwelikslewe van 5 jaar 
en 10 maande; goddank vir so 
'n vrou en moeder en groot- 
moeder. 





Tot `n lewe van onbaatsugtige diens en liefdebetoning 
het sy haar geroepe gevoel. En gedien het sy: haar 
God, haar kerk, haar geliefdes. Haar heengaan word 
diep betreur, maar dankend, hopend en vertroos. 


G. Coetzee. 
Vlakpan, Ottosdal. 


VAN DER MERWE — Adriaan Johannes. Op die 
mêre van 28 Oktober 1968 het die Skepper van 
hemel en aarde baie onverwags uit ons midde weg- 
geneem my geliefde eggenoot in die ouderdom van 
76 jaar. 


Sy plek is so leeg, maar sy opregtheid van hart, 
sy mooi glimlag en sy dienende naasteliefde sal ons 
altyd bybly. 


Treurende eggenote J. J. v.d. Merwe. 
Irvanestraat 688, Wolmaransstad. 





De Wederkomste van Christus deur 
drs. D. Slort. Uitgegee deur T. 
Wever, Franeker. Prys R2-20. Ver- 
krygbaar by Wever, Stellenbosch. 


Op die baie vrae rondom die weder- 
koms van Christus volgens die Evange- 
lie van Mattheus, Markus en Lukas 
gaan die skrywer in sy werkie van 
160 bladsye in. Vrae soos die volgende 
word onder oë gesien: Wanneer sal 
Christus se wederkoms plaasvind? 
Gaan aan Sy wederkoms die groot 


verdrukking vooraf? Het die weder- 
koms alleen betekenis vir die gemeente 
of ook vir Israel? Het dit ook met 
die duisendjarige ryk en met die anti- 
chris iets te make? Is Israel vir goed 
as uitverkore volk deur God ver- 
werp? 


Omdat die roep: Christus kom! so 
min in ons dae gehoor word, daarom 
is hierdie boek nodig en tydig. Daarby 
kom dat hier die belangrike vrae By- 
bels goed en verhelderend uiteengesit 
word. 


Die Hervormer, Februarie 1969, Bladsy 24 


Na elke hoofstuk is daar 'n lys aan: 
tekeninge van geraadpleegde littera- 
tuur. Agterin is 'n teksregister. 


Ons kan die boek van drs. Slort 
sterk aanbeveel. Omdat dit in duide- 
like taal gestel is, kan ook baie lid- 
mate met vrug daarvan gebruik maak. 
Laat dit in u boekery nie ontbreek 
nie. 


Joh. Dreyer. 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as `n Nuusblad. 


Uitgegee deur die Ned. Herv. Kerk 
van Afrika. 


Intekengeld: 75c. per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaaste 
bereik, veertien dae voor publikasie. 


ADVERTENSIETARIEWE : 


Geboortes, verlowings, en huwelike 

R1.00 vir 'n maxsimum van 60 

woorde, en 2 sent per woord bo 66 
woorde, vooruitbetaalbaar. 


Doodsberigte en In Memoriams 
R1.60 per plasing. 





Die Advertensiebestuurder, 
DIE HERVORMER, 
Posbus 171 — Krugersdorp. 


Advertensies moet aan die advertensie- 
bestuurder gestuurword nie later nie 
as die eerste van die maand van 
publikasie nie. 





As 'n foto geplaas moet word: R6.00 
van drukkersblok. 








Amptelike Berigte 


AAN ONS KORRESPONDENTE 


Uit briewe deur die redakteur ont- 
vang blyk dit dat daar nou verwarring 
by sommige van ons korrespondente 
ontstaan het oor die vraag aan wie 
nou stukke vir publikasie vir Die Her- 
vormer gestuur moet word. Die on- 
sekerheid het ontstaan sedert ds. P. 
M. Smith, die kompilator van publika- 
sies, aangebied het om met Die Her- 
vormer behulpsaam te wees. Ons wil 
egter daarop wys dat die redakteur 
soos tevore alle verantwoordelikheid 
aanvaar, dat ds. Smith alleen help met 
die insameling van artikels en met 
die ordening daarvan in die blad. Dit 
wil sê dat alle stukke vir publikasie, 
behalwe advertensies wat direk na die 
Weeshuisdrukkery op Krugersdorp 
gaan, direk na die redakteur op 
Potchefstroom gestuur moet word. 


Dan wil ons daarop wys dat dit soms 
gebeur as stukke vir publikasie nie 
gou geplaas word nie, dat daar by 
sommige ontevredenheid is. Die een 
skryf sy bydrae is seker nie goed nie. 
Die tweede vra of hy dit na ds. Smith 
moes gestuur het. Die fout lê gewoon- 
lik by plaasruimte wanneer met som- 
mige uitgawes soos bv. met die her- 
denking van die Dordtse sinode, die 
stof daaroor voorkeur moes kry. Dit is 
maar 'n uitsondering en hoef poten- 
siële bydraers van artikels nie af te 
sit nie, want ons ontvang nie te veel 
kopie nie, eerder te min. 

— Die Redakteur. 


@ BEROEPE PREDIKANTE. 


Aangeneem: 


Prop. $S. J. de Beer van Magaliesburg. 

Prop. W. J. Steyn van Edenvale. 

Prop. F. Beytell na Horison/ 
Ontdekkers. 

Prop. G. P. J. Grobler na Dordrecht/ 
Oueenstown. 

Prop. J. P. Labuschagne na 
Kroonstad. 

Prop. P. van Staden na Wonder- 
fontein. 


Bedank: 


Prop. F. Beytell na Kimberley. 

Prop. $S. J. de Beer na Witbank-Suid. 

Ds. J. J. Smit na Westonaria. 

Prop. W. J. Steyn na Turffontein, 
Hendrina/Koringfontein en 
Vanderbylpark. 


Prop. J. G. M. Dreyer na Newlands. 

Ds. J. P. Snyman na Evander. 

Prop. G. P. J. Grobler na Volksrust. 

Prop. A. P. Breytenbach na Marble 
Hall 

Ds. A. M. Swanepoel na Pretoria. 

Ds. J. S. Marais na Duncanville. 

Ds. G. J. van Jaarsveld na Turffontein. 

Ds. J. J. C. du Plooy na Ogies en 
Lichtenburg-Oos. 

Ds. H. J. Geyser na Wolmaransstad. 

Ds. G. J. J. Roos na Wonderfontein. 

Ds. J. J. Smit na Westonaria. 

Ds. J. L. van Staden na 
Rustenburg-Oos. 

Prop. J. P. Labuschagne na Kuruman, 
Witbank-Suid en Vanderbylpark. 


@ RADIODIENSTE FEBRUARIE 1969. 


2 Februarie 7.00 nm. Kortgolf en 


S.W.A. — Bloemfontein. 
9 Februarie “7.00 nm. Medium en 


FM. — Pretoria. 


19. Februarie 10.30 vm. Kortgolf en 
S.W.A. — Kaapstad. 


23. Februarie 10.80 vm. Medium en 
FM. — Potchefstroom. 


2 Maart 7.00 nm. Medium en 
FM. — Pietersburg. 





Oggenddienste 10.15 vm: 


4. Februarie. Ds. J. P. J. Wagenaar. 
— Durban. 


11. Februarie. Ds. J. B. J. van 
Rensburg. — Pietermaritzburg. 


18. Februarie. Ds.T.F.J.Dreyer (Jnr.) 
— Durban. 


25. Februarie. Dr. A. J. G. Dreyer. 
Kaapstad. 





Vroeëoggend 6.30 vm. en laat 
Aandoordenkings 11.10 nm.: 

5. Februarie. Ds. W. J. Roos. 
10. Februarie. Ds. M. J. Naude. 
22. Februarie. Ds. J. J. Smit. 
24. Februarie. Ds. J. A. Jacobs. 





Ontwaak my siel: 
2 Februarie. Ds. F. H. v.d. Merwe. 

Die Liggaamlike 


Hemelvaart van Maria 
] Vervolg van bladsy 23 


kom. Die Skrifuitlegging blyk dus `n 
wesensverskil te wees. In die Skrif- 
verklaring kom andermaal die Roomse 
logika aan die woord: die liggaam 
van Christus is verheerlik; derhalwe 
moes ook haar liggaam verheerlik 
word; Christus is die nuwe Adam; 
derhalwe moet sy die nuwe Eva wees. 


) — 


Nee, na ons beskeie mening berus 
hierdie leerstuk veel meer op die tra- 
disie as op die Bybel. In elk geval, 
hier is geen sprake van ,,die Skrif 
alleen” nie; vir Rome is dit in elk 
geval nie noodsaaklik nie. Dit blyk 
duidelik dat die pous hom hier beroep 
op (a) die Heilige Skrif plus (b) hom- 
self (die pous) plus (c) die kerkvaders 
plus (d) die proto-evangelie (oorlewe- 
ring buite die Bybel om) plus (e) die 
biskoppe plus (f) die liturgie van die 
kerk plus (g) die studie, kennis en 
wysheid van die teoloë en tenslotte 
nog daarby (h) die Gees van Waar- 
heid en (i) die gesag van onse Heer, 
Jesus Christus. Ons kan dus hoogstens 
sê dat die Roomse Kerk hom beroep 
op talle dinge waarvan die Bybel 
darem een is; dus onder andere op 
die Skrif. Die Rooms-Katolieke teolo- 
gie word met reg deur prof. dr. B. J. 
Engelbrecht gekarakteriseer as die 
,leer van die plus”. 
aE. 

Teenoor al hierdie plusse van die 
Roomse Kerk, bely ons: ,Ons glo dat 
die Heilige Skrif die wil van 'God 
volkomelik bevat en dat alles wat die 
mens moet glo tot saligheid, daarin 
genoegsaam geleer word. Want aan- 
gesien die hele wyse van die diens 
wat God van ons eis, uitvoerig be- 
skrywe is, is dit aan geen mens, al 
was dit ook die apostels, geoorloof om 
anders te leer nie as wat ons alreeds 
geleer word deur die Heilige Skrifte 
ja, al was dit ook 'n engel uit die 
hemel, soos die apostel Paulus sê. 
Want omdat dit verbode is om iets 
by die Woord van God by te voeg 
of daarvan weg te laat, is daardeur 
duidelik genoeg dat die leer daarvan 
geheel volmaak en in alle opsigte 
volkome is. En geen geskrifte van 
mense, hoe heilig hulle ookal gewees 
het, mag met die goddelike Skrifte 
gelykgestel word nie, of ook die ge- 
woonte met die waarheid van God nie 
— want die waarheid is bo alles — 


of ook nie die groot menigte of die 
oudheid of die opvolging van tye of 
persone, of die konsilies, verordeninge 
of besluite nie; want alle mense is uit 
hulself leuenaars en nietiger as die 
nietigheid self. Daarom verwerp ons 
van ganser harte alles wat met hier- 
die onfeilbare reël nie ooreenkom nie, 
soos die apostels ons geleer het as 
hulle sê: Stel die geeste op die proef 
of hulle uit God is. En ook: As iemand 
na julle kom en hierdie leer nie bring 
nie, ontvang hom nie in die huis nie”. 
(Nederlandse Geloofsbelydenis, Artikel 
7) 


Die afkodiging van hierdie dogma 
deur die pous, is opnuut `n onderstre- 
ping, 'n publikasie van die groot ver- 
skil tussen ons en die Roomse Kerk. 
Dit kan met geen praatjies weggepraat 
word nie, selfs nie eers met die uit- 
drukking wat soms soetsappig-vroom 
gebruik word nie: ,,ons dien tog maar 
almal een Here!” Die Here wat ons 
dien wil langs 'n bepaalde weg gedien 
word, en daardie weg loop beslis nie 
buite Sy Woord om nie; Hy kan beslis, 
maar dan ook heel beslis nie deur 
Iemand anders heen gedien word as 
deur hierdie een Middelaar tusssen God 
en die mense nie. 


Luther het `n pragtige uitleg gegee 
van die lofsang van Maria. Hy sê dat 
ons daarop moet let dat Maria gesê 
het: My siel maak groot die Here. Sy 
het beslis nie gesê: My siel mak sig- 
self groot nie. Die Roomse Kerk het 
Maria gaan groot maak, so groot dat 
Maria as die hemelkoningin troon aan 
die regterhand van haar Seun. 


Hemelvaart van Maria? Nee, dit ken 
ons nie. Ons ken slegs 'n ander hemel- 
vaart, die hemelvaart van Jesus Chris- 
tus. Van hierdie hemelvaart van Jesus 
sing ons: 


sHef aan u loflied tot Sy eer, 

Aanskou die eewge Hemelheer 

Wat ingaan in Sy woning. 

'n Wolk ontvoer Hom aan die 
oog, 

gejuig begroet Hom daar 
omhoog, 

Hy is die Erekoning”. 





VEL-JEUK 


Beëindlg met V.S.A.-ontdekkling 
Velontsierings aan gesig of liggaam, ek- 
seem, puisies, rooi skurwe jeukende vel, 
seer jeukvoete kom gou reg met NIXO- 
DERM. Stopgejeuk in 'n kdts. Antiseptiese 
akaie genees. Maak vel sag, glad, skoon. 
Vra aptekers om NIXODERM. Verlewens 
dig u vel. Nuwe grootte slegs 200. ; 

Amptelike Berigte 

@ Ringsvergaderings: 


Van die volgende Ringsvergaderings 
word kennis gegee. Ringskribas ver- 
strek verdere besonderhede aan kerk- 
rade. 

Ring van: 
Bloemfontein: 
Datum en plek nog nie bepaal nie. 


Bronkhorstspruit: 29 en 30 April 
op Bronkhorstspruit. 


Germiston: 1, 2 en 3 Mei 
op Boksburg. 


Heidelberg: 6 en 7 Mei op Vrede. 
Johannesburg: 5, 6 en 7 Mei. 


Krugersdorp: 26-30 Mei 
op Magaliesburg. 


Kaapland: 6 en 7 Junie 
op Port Elizabeth. 


Losberg: 12-14 Mei 
op Wonderfontein. 


Maaguassi: 22-23 April op Ottosdal. 


Middelburg: 9 en 10 Mei 
op Nelspruit. 


Noordelike-Pretoria: 12-21 Mei 
op Witfontein. 


Pietermaritzburg: 9-10 Mei 
op Ladysmith. 


Potchefstroom: 8-9 Mei 
op Potchefstroom-Noord. 


Pretoria: 2-5 Junie op Pretoria. 
Rhodesië: 12-14 Junie op Umtali. 


Rustenburg: 
23-24 April, Rustenburg. 


Suidwes-Afrika: 18-20 April 
op Windhoek. 


Trichardtsfontein: 
Datum en plek nog nie bepaal nie. 


Vereeniging: 28 April-2 Mei 
op Drie Riviere. 


Waterberg: 10-11 Junie, Nylstroom. 
Zeerust: 12-14 Mei op Sannieshof. 


Zoutpansberg: 
Datum en plek nog nie bepaal nie. 


Zuurfontein: 24-26 Maart 
op Primrose. 


BARMHARTIGHEIDSDIENS OF WELSYNSWERK 


Ons is van oortuiging dat dit goed 
is om ook hierdie stuk dienswerk 
wat ons in die kerk mag verrig tel- 
kens weer in die lig van die Woord 
van God te ondersoek, om ook so 
meer helderheid te kry oor die oor- 
sprong, aard en doel van ons werk. 
Hierdie stuk wil nou nie so 'n 
volledige ondersoek wees nie maar 
wil alleen gedagtes in hierdie 
rigting prikkel. Nou het ons bo- 
genoemde opskrif vir hierdie artikel 
gekies omdat ons reken dat daar tog 
'n verskil tussen blote welsynswerk 
en barmhartigheidsdiens soos die kerk 
dit verrig aan te wys is. Welsyns- 
werk, so lyk dit vir ons, is barm- 
hartigheidsdiens waar (Christus nie 
die eerste en laaste plek inneem nie. 
In welsynswerk gaan dit om die mens 
en sy behoeftes. Die dryfveer agter die 
werk is die mens, dit gaan oor die 
verrigting van opheffingswerk. In die 
diens van barmhartigheid, aan die 
ander kant, gaan dit nie in die eerste 
plek om die mens en sy behoeftes 
nie. Hier gaan dit om die uitvoering 
van `n Bybelse opdrag. Nie die mens 
nie maar die Woord van God is in 
die middelpunt. 


DS. J. H. KOEKEMOER 


Wanneer die Bybel nou oor die diens 
van barmhartigheid praat dan doen 
die Bybel dit, so lyk dit vir ons, 
hoofsaaklik in 'n tweeledige sin. Eers- 
tens praat die Bybel oor die barm- 
hartigheid van God. Vergelyk bv. Gen. 
3:14. Ex. 20:6, 2 Sam. 24:14, Neh. 
1:11,, Neh. 9:19, 9:28, Ps. 25:6, 40:12, 
51:3. 77:10; 79:8; 103:4 ens. in die 
Ou Testament en onder andere Matt. 
5:7, 9:13, 18:27, Luk. 1:50, 1:54, 1:72, 
Rom. 9:23, 11:30, 12:8en 1 Kor. 7:25 in 
die Nuwe Testament. 


Wanneer ons nou al die Skriftuur- 
plaatse oor die barmhartigheid van 
God nagaan kan ons daaruit enkele 
gevolgtrekkings maak: 


i. God is barmhartig. 

ii. Die barmhartigheid van God het 
betrekking op en is gerig op die 
mense. 

iii. Die mense op wie die barm- 
hartigheid van God gerig is, is 
sondaar. 

iv. God gryp in in hulle nood en 
ellende 


vy. Hy verlos hulle uit hulle nood 





sonder hulle toedoen of mede- 
werking. 

vi. Hulle word opgeneem in die ge- 
nadeverbond van God, hulle 
word gelowiges, mense wat leef 
met koers na 'n bestemming toe. 


Hieruit vloei dan die Bybelse op- 
drag aan ons voort. ,,Wees julle dan 
ook barmhartig soos julle Vader wat 
in die hemele is, barmhartig is”. Ons 
barmhartigheid is m.a.w. 'n daad van 
dankbaarheid. Dit vloei voort uit die 
feit dat God ons barmhartig was. 
Dit hou dus in dat ons soos die barm- 
hartige Samaritaan nie alleen mense 
se nood sal raaksien nie maar ook 
daarin sal ingryp. En nou beteken dit 
seker ook dat ons mense van voedsel 
en klere sal voorsien. Vgl. Jak. 2:15 
en 16: ,As daar nou 'n broeder of 
suster naak is en aan die daaglikse 
voedsel gebrek het, en een uit julle 
sou vir hulle sê: Gaan heen in vrede, 
word warm, word versadig, maar julle 
gee hulle nie wat vir die liggaam 
nodig is nie — wat baat dit?” Wie 
egter dink dat sy taak hier ophou ken 
nie die nood van die wêreld nie, weet 
nie wat die grond daarvan is nie en 
het nie kennis geneem van die hele 
Bybelse opdrag in hierdie verband nie. 
Ek dink dat die nagmaalsformulier die 
nood van die mensdom goed en reg 
saamgevat het deur te sê dat ,,die 
oorsaak van ons ewige honger en 
kommer” die sonde is. Daarom sê die 
bevestigtingsformulier van die diakens 
dan ook dat die diaken ,,nie alleen 
met uiterlike gifte nie, maar ook met 
vertroostinge uit die Woord van God 
aan die armes en ellendiges” hulp 
moet bewys. Vergelyk ook Rom. 12:8 
en 2 Kor. 9:7. Jesus Christus moet ook 
hier verkondig word en die mense 
moet geleer word dat Christus nie net 
gevolg word om die spys wat vergaan 
nie, maar om dit wat bly tot in ewig- 
heid. Jesus Christus is die Brood van 
die Lewe en wie in Hom glo sal nooit 
honger of dors kry nie. 


Barmhartigheidsdiens is oneindig 
meer as net bloot die verskaffing van 
kos en klere. Dit gaan ook om die 
oorsaak van ons ewige honger en 
kommer wat Jesus Christus wegge- 
neem het. 


Ons kan ook nog die diens van 
barmhartigheid aflees uit die gebod 
—Jjy moet jou naaste liefhê soos jou- 
self. Maar dan goed verstaan, hierdie 
is die samevatting van die tweede 
tafel van die wet en dit vloei voort 
uit die eerste nl. jy moet die Here 
jou God liefhê met jou hele hart, met 


jou hele siel en met al jou kragte. Ons 
bewys nie barmhartigheid in die eerste 
plek omdat ons bewoë is oor ons 
naaste in sy nood nie. Ons doen dit 
as 'n teken van ons dankbaarheid teen- 
oor God omdat Hy ons barmhartig 
was. 


Daarom is dit ook so dat wanneer 
Jesus die liefde tot God eerste stel 
Hy dit doen om aan ons duidelik te 
maak dat die naasteliefde alleen kan 
groei en bloei en vrug dra in die 
helder lig van die liefde teenoor God. 

In hierdie verband het prof. dr. B. 
J. Engelbrecht érens gestel dat hy wat 
die tweede tafel los van die eerste 
wil vervul 'n sosialis word of hoog- 
stens 'n humanis maar geen Christen 
nie. En 'n kerk wat dit doen word 
'n vereniging, 'n vereniging vir sosiale 
dienste, maar is geen kerk meer nie. 
En as dit so is, dan ontaard ons 
naasteliefde gou in werkheiligheid en 
werkgeregtigheid omdat dit nie meer 
leef uit die Geregtigheid en Heiligheid 
van 'God in Jesus Christus nie. Dan 
wil ons ons naaste dien sonder om 
God te dien. Paulus sê nou dat alles 
wat nie uit die geloof is nie, sonde 
is (Rom. 14:23). Verder leer die By- 
bel ons ook dat ons nie in ons naaste 
nie, maar alleen in God kan glo. 
Naasteliefde los van godsdiens is dus 
ook sonde en geen werklike en ware 
vervulling van die wet nie. In hierdie 
verband het Luther daarom tereg op- 
gemerk dat as daar iemand sou lê wat 
hulp nodig het en 'n gelowige sou hom 
help dan sou ons kon sê dit is 'n goeie 
werk, maar as 'n ongelowige dieselfde 
hulp aan daardie persoon sou bied, dan 
sou dit niks anders as afgodery wees 
nie. 

Die twee tafels van die wet behoort 
tesame. Daarom voeg Jesus by die 
samevatting van die eerste tafel die 
tweede. ,,En die tweede wat hiermee 
gelyk staan, is: Jy moet jou naaste 
liefhê soos jouself”. In hierdie sin is 
naastediens tegelyk ook godsdiens. 
Dan staan dit in diens van God, dan 
is dit ons daad van dankbaarheid, 
dan is dit diens van barmhartigheid. 


STOP AAMBEIE 


Muse, As Aerik aa pa sela sede 


SEDES ee Hide ol 6 ET HE te. DE 
e, antiseptiese N vgleg EE laat 

seer. geswelde. ey ou krimp en 
in jEemak Word 


BO 


Die Hervormer, Februarie 1969, Bladsy 27 


MAJUBADAG 

Die merkwaardige faset van die oor- 
log van 1880-1881 was die godsdiens 
tige faset, die feit dat die Trarsvaalse 
burgers onder leiding van Kruger as 
Christene en as nasionaliste opgetree 
het, dat hulle Gods hand en Gods 
genade so duidelik gesien het in die 
gebeure van daardie dae. Dit is nie 
alleen opvallend nie, maar ook die 
moeite werd om baie deeglik in ag te 
neem. Juis in ons dae is dit besonder 
sinvol want dit word mos deesdae be- 
toog dat Christen-wees juis beteken 
om internasionalis of integrasionis te 
wees, om met veragting neer te sien 
op die eie identiteit en geskiedenis en 
geestelike erfenis. Die moderne teulo- 
gie wil juis dat ons almal, in geeste- 
like sin, joiners of hensoppers of laer- 
lêers moet wees want die ,,moderne 
teologie” is die godsdienstige hand- 
langer van die groot sosialistiese 
imperialisme van ons tyd. 


Die godsdienstige agtergrond van 
die oorlog van 1880-1881 word gevorm 
deur die plegtige belofte van Paarde- 
kraal in Desember 1880. Daar het die 
vadere op `n heel besondere wyse 
hulleself, hulle land en volk toegewy 
aan God die Almagtige. Daar is hulle, 
deur die belofte, ook toegewy aan die 
ideaal van die handhawing van die eie 
van die Afrikaner, die ,,erfpand der 
vaderen”, soos dit genoem is 


Dit is dan ook vanselfsprekend dat 
die volk in die eerste plek God gedank 
het vir die oorwinnings en nie die 
generaals nie. Met die eerste groot 
geleentheid op Desember 1881 het die 
volk andermaal te Paardekraal by- 
eengekom. By daardie geleentheid het 
vise-president Kruger die word ge- 
voer en onder andere gesê: 


Tans is ons op hierdie plek rustig by- 
een, u met u eggenotes en kinders, 
om God te dank en fees te vier oor 
die oorwinning wat aan ons geskenk 
is. Ja, ook u eggenotes en kinders 
verbly hulle met reg, want ck het 
hulle menigmaal op die knieë gesien 
die Here biddend vir eggenote, va- 
ders of broers, aan wie hulle toe- 
geroep het: Gaan op en stry tir ons 
land en ons vryheid. Ja, baie het op 
die slagveld gebly, maar die bloed 
wat aldaar gestort is, is dierbaar in 
die oog van die Here. En nou is ons 
byeen om die Here te dauk vir Sy 
weldade aan ons bewys. Laat ons 
tog nie meer van die Here afwyk 
nie, want hierdie klippe wat deur 
Ons opgehoop is, sal teen uns getuig 
as ons Hom weer verlaat . . . Die 


Here het ons tot hiertoe gelei. Laat 
ons dus in ons lewe wat volg aan 
Hom getrou bly en Hom dien. Laat 
dit geskied tot beskaming van die 
goddelose en die huigeiaars . . . ” 


Die oorwinning van Majuba was en 
is die antwoord op die plegtige belofte 
van Paardekraal. Dit was 'n bevesti- 
ging van die ideaal van dis Afrikaner 
om as 'n eie volk voort te cestaai: 
as draer van die Christelike beskawing, 
as 'n besondere volk wat op sy manier 
Sy geestesgoedere wo opbou en hand- 
baaf. 


By Paardekraal is `n gelofte afgelê 
— by Majuba, in die kruitrook, blyk 
dit dat die volk nie tevergeers op God 
gebou het nie. So het die oorlog van 
1&80-1881 die geboorte-uur van die 
Christelik-nasionale bewussyn van die 
Afrikaner geword. Een van die groot, 
beslissende momente in ons vulk se 
lang geskiedenis in Afrika. 


Ons behoort Majuba nie te vergeet 
nie. Dit is en bly een van die keer- 
punte in die geskiedenis van die Afri- 
kaner, een van die momente wat ons 
gemaak het tot wat ons is een van 
die momente waarheen ons voort- 
durend kan terugkeer vir inspirasie. 


Majuba en Paardekraal — dit is 
deel van die kompas van Christelik- 
nasionale Afrikaner se mooiste erfenis. 


Die Kerk op die 
Platteland 

stede is dit wel gering. Hier sal mis- 
kien gewys moet word op die wanop- 
vatting wat ons dikwels hoor. As ge- 
volg van die weinig sosiale misstande 
op die platteland word daar dikwels 
gesê dat die nood op die platteland 
nie so hoog is as in die stede nie. 
Hierdie stelling sou geregverdig wees 
as die kerk 'n sosiale instelling is wat 
in die wêreld geplaas is om alle sosiale 
ongeregtigheid weg te neem. In die 
kerk gaan dit egter nie hierom nie. In 





AANDAG 
ALLE PROSTAATKLIER LYERS 





Hier is 'n nuwe geneesmiddel 

vir die prostaatklier Onmiddel- 

lik verligting en langdurend vir 
slegs R2-90 


Regstreeks van 
MEV. R. MULLER, 
Krugerspos, 
Lydenburg. 

die kerk gaan dit om die verkondiging 
van die blye evangelie. Dit gaan om 
die verkondiging dat elke mens 'n wese 
is wat in sonde ontvang en gebore is 
en alleen tot saligheid kan kom deur 
Jesus Christus. Vir die kerk is die nood 
van die mens nie primêr sy sosiale on- 
geregtigheid nie, maar sy sonde. Dit 
beteken elke mens, is 'n mens in 
nood. Dat op elke plek waar daar 
mense is, instede of platteland die 
nood ewe hoog is. 


(Word vervolg) 


MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOEË 


Pryse en Katalogus 
op aanvraag! 


d. E. P. ROODE 


POSBUS 168 — FOON $08 
ERMELO 





VERGROTINGS 
in 
LEWENSKLEUR 
van u eie 
KIEKIE of NEGATIEF 


W. E. CAREY 
APTEKER 


Posbus 1 TP 


di 







































as 


sy dek Fed 
ML. EE 


Pyn se Moses ... 


OTTO se 


VYF - AKSIE 
SENUWEE PYNPOEIERS 
PRYS: 17ic. en 37de. 

Nie net 'n gewone Hoofpyn 
Poeier nie. 

Seker die enigste pynpoeier met vyf 
bestanddele en elkeen vir 'n sekere 
doel. 

Duisende word elke dag vervaardig 
en verkoop. Is u een van die ver- 
bruikers? Indien nie, probeer Otto's 
vir Hoofpyn. Jig, Rumatiek, Verkoue. 
Heupjig Koorsagtigheid en enige 
ander pyn. 

Otto's verlig pyn binne enige oom 
blikke. Otto's bring genesing aan en 
verban pyn. Otto's kalmeer en voed 
die senuwees. Otto's breek verkoue 
en koors. 





As daar nie pyn en moeilikheid in 
die wêreld was nie. sou alles uit pret 
bestaan het. Ongelukkig is die groot- 
ste vyand PYN. Die vyande van alles 
wat leef en asem haal. Ja, pyn wat 
genot vernietig, die lewe bemoei en 
swartgalligheid verwek en selfs kan 
lei tot senuweewrakke. Maar vra uself 
of dit nodig is in die moderne wêreld? 
Nee. glad nie! Hou net 'n pakkie Otto 
se poeiers byderhand. die vyfaksie 
poeier, wat pyn se moses blv. die 
senuwees kalmeer en lewenslustigheid 
verskaf. 


Na jare van navorsingswerk 
bied ons u aan 
OTTO SE BOEGOE EN 
JENEVER PILLE 
OM DIE NIERE EN DIE BLAAS TE 
REINIC 
Prys: 33c 
'n smaaklose Pil vorm. is dit 'n heel 
ander storie. Die Pille is saamgestel 
grotendeels uit die ekstrakte van 
Boegoe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om die bloed, lewer en blaas te suiwer 
tesame met die sagte lakseermiddel. 
Besonder goed vir Jig en Rumatiese 
leiers om die Pille saam met Otto se 
vyfkasie senuwee en pynpoeiers te 
gebruik. 


Dr. Collin se Pille 


Prys: 45c 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, gal aanvalle, bitter 
mond, aangepakte tong, hardlywigheid, 
vlekke voor d'e oë, opgeblaasde gevoel, 
lusteloosheid, sooibrand, geel gelaat. 


DIE OORSAAK: 
Lewer, Gal en Hardlywigheid. 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 

Terselfdertyd is gal vloeistof ook die 
natuurlike lakseermiddel en behoed- 


middel, dit verhoed die onnatuurlike 
vergaan van voedselware in die 
ingewande. 


Die lewer kan te veel of te min gal 
vervaardig en dan volg al die ver- 
melde moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollinge gal wat dan in die galblaas 
bewaar word, en dan volg al die 
bekende kwale bo vermeld. 


Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe dr. Collins se pille saam- 
gestel is om albei, lewer en galblaas 
te reinig en u van die klagtes te 
verlos. Sterk lakseer middels soos 
kasterolie, ens, is slegs tydelike ver- 
ligting. 
Vir oortollige gal, wat alles veroor- 
saak behalwe hardlywigheid, is die 
behandeling stadig maar seker. Dr. 
Collin se pille. — Neem een pil drie 
keer per dag na ete vir 3-4 dae. Dan 





een pil soggens en saans vir 7 dae. 
Neem elke pi saam met 'n glas vol 
water. Hardlywigheid kan verhoed 
word deur 6-8 glase water gedurende 
die dag te drink dan met slapenstyd 
een of twee Dr. Collin se Pille. 


Onthou: Dr. Collin se Pille vir Lewer 
en Gal moeilikhede. 





OTTO se 
TIEMIE STROOP 


Prys: 25c 
Die Kleinspan se Vriend 


Vir Hoes, Kroep, Verkoue, Koors, 
Kinkhoes en enige bors aandoeninge. 
Dié is seker die enigste Tiemie 
Stroop so bemark vir die gebruik van 
: Babas en Kindertjies. 

Tiemie bevat die gesonde ontsmet- 
tingsmiddel naam lik ,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek. slym op te bring, hoes te 
bestry en hardlywigheid te voorkom. 
Kindersiektes laat u skrik. maar met 
Otto se Tiemie Stroop is u heelveilig 
vernaam as kinders vals verkoues het 

met tande kry. 


Dié middel is uitstekend vir Babas 
en Kinders tot 8-10 jaar en dit is 
smaakvol. 


Senuwees! Senuwees! 
DIE ALOMBEKENDE KLAGTE IN 
DIE MODERNE WÊRELD 


DIE ANWOORD: 
DIE GEURIGE ROOI SROOP! 


OTTO SE SENUWEE EN 
VERSTERKINGSMIDDEL 
Die algemene versterkingsmiddel vir 
lusteloostheid, senuweeswakheid, sleg- 
te eetlus, bloedarmoede, slaaploosheid. 
moegheid, bewerigheid en 'n snaakse 
gevoel op die maag. 

Wel. indien u so voel, is Otto se 
Senuwee en Versterkingsmiddel u 
enigste toevlug. 

Die Brein en Rugmurg is die hoof 


senustelsel ,,Hulle voedsel is ryk, 
skoon bloed". Vanuit die ruggraat 
sprei die hele senuweestel, elk be- 


doel vir 'n sekere deel van die liggaam. 
Word een of ander senuwee gesteur 
of ooreis, dan volg die bovermelde 
kwale, gekenmerk deur die kort- 
gebondenheid. 
Die toevlug — Otto se Senuwee en 
Versterkingsmiddel. 
DIE PRYS: 65c. 
vir 32 dosis. 





Weier a.ub. plaasvervangers, dring aan op die egte met hierdie geregistreerde handelsmerk. Oral 
verkrygbaar of direk van Apteker. 

